hotchpotch/miracl-hf-unified huggingface dataset:
গফরগাঁও উপজেলা
গফরগাও উপজেলা বাংলাদেশের ময়মনসিংহ জেলার একটি প্রশাসনিক এলাকা। এটি বিশেষ গোলাকৃতি এবং বিশালাকার বেগুন-এর জন্য বিখ্যাত যা পৃথিবীর অন্য কোথাও হয় না। তাছাড়া পল্লি কবি জসীম উদ্দিন এর "নকশী কাঁথার মাঠ" এ জায়গাকে নিয়ে রচিত।
ময়মনসিংহ জেলা সদর থেকে রেলপথে গফরগাঁও উপজেলা সদরের দূরত্ব ৪৮ কিলোমিটার। গফরগাঁও-এর বুক চিরে রেল পথটি বয়ে গেছে রাজধানী ঢাকা থেকে উত্তরাঞ্চলের দিকে, জগন্নাথগঞ্জ ঘাট এবং বাহাদুরাবাদ ঘাটের দিকে। এর উত্তরে ত্রিশাল ও নান্দাইল উপজেলা, দক্ষিণে গাজীপুর জেলার শ্রীপুর ও কাপাসিয়া উপজেলা, পশ্চিমে ভালুকা উপজেলা, পূর্বে ময়মনসিংহের নান্দাইল ও কিশোরগঞ্জের হোসেনপুর ও পাকুন্দিয়া উপজেলা।
গাফফার খান নামক জনৈক সেনানায়কের নামে 'গফরগাঁও' নামের উৎপত্তি। ধারণা করা হয় মুঘল সেনাপতি রাজা মানসিংহ ও বাংলার বারো ভুঁইয়াদের নেতা ঈসা খানের সম্মুখ যুদ্ধটি গফরগাঁওয়ের বাশিয়া গ্রামে অনুষ্ঠিত হয়েছিল। উল্লেখ্য যে, মানসিংহের কিছু কিছু বংশধর এখনো এখানে বাস করেন। গফরগাঁওয়ের বিরাট একটা অংশ ভাওয়াল পরগনাধীন এবং পূর্বাংশ চর আলগী ইউনিয়ন আঠারবাড়ি জমিদার প্রশাসনের অন্তর্ভুক্ত ছিল।
গফরগাঁও উপজেলা ১টি পৌরসভা, ১৫টি ইউনিয়ন ও ২০২ টি গ্রাম নিয়ে গঠিত। ইউনিয়ন সমূহ হল- রসূলপুর, বারবারিয়া, চরআলগী, রাওনা, যশরা, সালটিয়া, গফরগাঁও, মশাখালী, উস্তি, পাইথল, পাঁচবাগ, লংগাইর, দত্তেরবাজার, নিগুয়ারী ও টাংগাব।
গফরগাঁও উপজেলা দুটি থানা নিয়ে গঠিত, তা হল গফরগাঁও ও পাগলা।
গফরগাঁও থানায় প্রথমশ্রেণীর পৌরসভা ছাড়া ইউনিয়নগুলো হল রসূলপুর, বারবারিয়া, চরআলগী, রাওনা, যশরা, সালটিয়া ও গফরগাঁও।
আর পাগলা থানার ইউনিয়ন হল মশাখালী, উস্থি, পাইথল, পাঁচবাগ, লংগাইর, দত্তেরবাজার, নিগুয়ারী ও টাংগাব। পাগলা থানা একটি নতুন থানা, যা ২০১২ সালে চালু হয়েছে।
ড. দীনেশচন্দ্র সেন কর্তৃক বৃহত্তর ময়মনসিংহের "মৈমনসিংহ গীতিকা" সংগ্রহকালে কলিকাতা বিশ্ববিদ্যালয়ের তৎকালীন ছাত্র পল্লীকবি জসীম উদ্দীনকে এই এলাকায় নিয়োজিত করেন। গফরগাঁও অবস্থানকালে জসীম উদদীনের সাথে স্থানীয় রূপাই মিয়ার ঘনিষ্ঠতা হয়। রূপাই মিয়ার জীবনের ঘটনাকে কেন্দ্র করে তিনি তাঁর প্রখ্যাত কাব্যগ্রন্থ "নকশী কাঁথার মাঠ" রচনা করেন।
এখানে জারি, সারি, বাউল ও কেচ্ছাগান নিয়মিত চর্চা হয়। ষাটের দশক পর্যন্তও ঘেঁটুগানের চর্চা এই অঞ্চলে নিয়মিত হতো।
তাছাড়া প্রায়ই নৌকা বাইচ হয়ে থাকে।
বাংলাদেশর ১৯৯১ সালের আদমশুমারি অনুসারে গফরগাঁওয়ের জনসংখ্যা ৩৭৯,৮০৩ জন। জনসংখ্যার ৫১% নারী, পুরুষ ৪৯%। উপজেলার ১৮ বছরের নিচে জনসংখ্যা ১৮৪,৬৩৩ জন। প্রতি বর্গকিলোমিটারে ৯৪৭ জন মানুষ বাস করে। গফরগাঁও-এ সাক্ষরতার হার ৩০.৩%। বাংলাদেশর সাক্ষরতার হার হচ্ছে ৩২.৪%।
গফরগাঁওয়ের যোগাযোগ প্রধানত রেলকে কেন্দ্র করে গড়ে উঠেছে। এছাড়া সড়কপথেও লোকজন যাতায়াত করে থাকেন। গফরগাঁও রেলওয়ে স্টেশন উপজেলার প্রধান রেলস্টেশন। এছাড়া মশাখালী নামে আরেকটি রেল স্টেশন রয়েছে। বর্তমানে আরো নতুন রাস্তা যুক্ত হয়ে এর যোগাযোগ ব্যবস্থার উন্নয়ন ঘটছে।
গফরগাঁও উপজেলার কলেজ সমূহ:
গফরগাঁও উপজেলা মুলত কৃষিপ্রধান। এখানে ধান, পাট, গম, ডাল ইত্যাদি খাদ্যশস্য ও অর্থকরী ফসল জন্মে থাকে। তাছাড়া ভুট্টা, গম, মসুর ইত্যাদি রবিশস্যও খুব ভাল জন্মে।
গফরগাঁও উপজেলায় প্রায় ৭টি নদী আছে। সেগুলো হচ্ছে পুরাতন ব্রহ্মপুত্র নদী, বানার নদী, বাইলান নদী, দইনা নদী, পাগারিয়া নদী, সুতিয়া নদী এবং কাওরাইদ নদী।প্রখ্যাত এই বেগুন; যা 'লাফা বাইগুন' নামে স্থানীয়ভাবে পরিচিত, তা গফরগাঁও পৌরসভা সংলগ্ন চর আলগী ইউনিয়নের কেবল চরমসলন্দ গ্রামে উৎপন্ন হয়। রাজধানীসহ দেশব্যাপী এর কদর রয়েছে। বর্তমানে উৎপাদন ব্যয় বাজারজাতকরণের সাথে সঙ্গতিপূর্ণ নয় বলে এর উৎপাদন অনেক হারে হ্রাস পেয়েছে।
গৌরীপুর উপজেলা
গৌরীপুর উপজেলা বাংলাদেশের ময়মনসিংহ জেলার একটি প্রশাসনিক এলাকা।
এর উপজেলার উত্তরে ফুলপুর উপজেলা, দক্ষিণে ঈশ্বরগঞ্জ উপজেলা, পূর্বে নেত্রকোনা জেলার কেন্দুয়া উপজেলা, পশ্চিমে ময়মনসিংহ সদর উপজেলা অবস্থিত।
গৌরীপুর ময়মনসিংহ জেলার অর্ন্তগত একটি প্রাচীন উপজেলা। গৌরীপুরের জমিদার শ্রীকৃষ্ণ চৌধুরীর মেয়ে গৌরীর নাম অনুসারে গৌরীপুর নামকরণ করা হয়। ১৮ ফেব্রুয়ারী, ১৯৮১ খ্রিস্টাব্দে গৌরীপুরকে উপজেলা হিসাবে ঘোষণা করা হয়। উত্তরে ফুলপুর, দক্ষিণে ঈশ্বরগঞ্জ,পূর্বে নেত্রকোনার কেন্দুয়া, পশ্চিমে ময়মনসিংহ সদর উপজেলা অবস্থিত।
মোট জনসংখ্যা ২,৮২,৯৪০ জন (২০০১ সনের আদমশুমারী অনুযায়ী), পুরুষ ১,৪৪, ৬৪৩ জন, মহিলা ১,৩৮,২৯৭ জন, জনসংখ্যার ঘনত্ব প্রতি বর্গ কিলোমিটারে ১,০৩২ জন, মোট খানার সংখ্যা ৫৮,৯৩৬টি, বার্ষিক জনসংখ্যা বৃদ্ধির হার ১.৩৩%। পুরুষ ভোটার সংখ্যা ৮৮৬১৩ জন, মহিলা ভোটার সংখ্যা ৯১ ১৩০ জন, মোট ভোটার সংখ্যা ১৭৯৭৪৩ জন।শিক্ষার হার ৫৭.৯০% (পুরুষ ৫২.৮০%, মহিলা ৪৮.৮০%)। মোট প্রাথমিক বিদ্যালয় ১৯৩টি (সরকারী ৯০টি, বেসরকারী রেজিষ্টার্ড ৬৯টি, আন রেজিষ্টার্ড ৩টি, কিন্ডার গার্ডেন ১০টি, স্বতন্ত্র এবতেদায়ী মাদ্রাসা ৮টি, উচ্চ মাদ্রাসা সংলগ্ন ৩টি, কমিউনিটি ১০টি), নিম্ন মাধ্যমিক বিদ্যালয় ৭টি, ৯ম শ্রেণীর অনুমতি প্রাপ্ত বিদ্যালয় ৫টি, মাধ্যমিক বিদ্যালয় ২৪টি, স্কুল এন্ড কলেজ ১টি, ডিগ্রী কলেজ ২টি (সরকারী ১টি, বেসরকারী ১টি), ভোকেশনাল ইনষ্টিটিউট ১টি, ফাযিল মাদ্রাসা ৩টি, আলিম মাদ্রাসা ২টি, দাখিল মাদ্রাসা ১২টি।
কৃষি শ্রমিক ৭১.২১%, অকৃষি শ্রমিক ২.৯৩%, ব্যবসা ৯.৯১%, চাকুরি ৪.৩২%, অন্যান্য ১১.৬৩%। মোট জমি ২৭৪০৭ হেক্টর। এক ফসলী জমি ২৫৫৩ হেক্টর, দুই ফসলী জমি ১৫৯৫৮ হেক্টর, তিন ফসলী জমি ৪৯৬০ হেক্টর। নীট ফসলী জমি ২৩৪৭১ হেক্টর, মোট ফসলী জমি ৪৯৩৪৯ হেক্টর, ফসলের নিবিড়তা ২১০%। বর্গাচাষী ৬৮০০ জন, প্রান্তিক চাষী ২৭৬৬৬ জন, ক্ষুদ্র চাষী ৭৪২৭ জন, মাঝারি চাষী ৫৯২৩ জন, বড় চাষী ১৪৮৩ জন। কৃষি ব্লকের সংখ্যা ৪২টি, কৃষি বিষয়ক পরামর্শ কেন্দ্র ৪২টি, সয়েল মিনিল্যাব ৫টি, বিএডিসি বীজ ডিলার ২১ জন, বিসিআইসি সার ডিলার ১২ জন।
সেচাধীন জমি ২০৪৭৫ হেক্টর। গভীর নলকুপ মোট ৪৫টি (বিদ্যুৎ চালিত ৩৮টি, ডিজেল চালিত ৭টি), অগভীর নলকুপ মোট ৬৪৭৭টি (বিদ্যুৎ চালিত ১৫০৭টি, ডিজেল চালিত ৪৯৭০টি), পাওয়ার পাম্প মোট ৯টি (ডিজেল চালিত)।
নিবিড় পদ্ধতিতে মাছ চাষের আওতায় খামার (বেসরকারী বাণিজ্যিক খামার) ১৭০টি, আয়তন ৪০৫ হেক্টর ও উৎপাদন ২০.৭০ মেট্রিক টন। সনাতন/উন্নত সনাতন পদ্ধতিতে মাছ চাষের আওতায় পুকুর ৫১৪২টি, আয়তন ১০২৭.৫৪ হেক্টর ও উৎপাদন ৩৫০৪.৪০ মেট্রিক টন।
পশু চিকিৎসালয় ১টি, কৃত্রিম প্রজনন উপকেন্দ্র ১টি। গবাদি পশুর খামার ৮২টি, ছাগলের খামার ৪২টি, মুরগী খামার ৯৫টি, হাঁস খামার ১১৪টি। গরু ১,৮০৭১০টি, মহিষ ২৯০টি, ছাগল ৫৭৫০০টি, ভেড়া ২৩২টি, ঘোড়া ৪৫টি, শুকর ৪০টি, হাঁস ১০৫০০০টি, মুরগী ৩৮০১৪৩টি।
গৌরীপুর উপজেলায় অনেকগুলো নদী আছে। সেগুলো হচ্ছে পুরাতন ব্রহ্মপুত্র নদী, সোয়াইন নদী, সুরিয়া নদী, মগড়া নদী।
গৌরীপুর উপজেলায় মোট ৩টি রেলওয়ে স্টেশন রয়েছে যা সারাদেশের সাথে যোগাযোগ রক্ষা করে চলছে।
সড়কপথে যাতায়াতের জন্যে বাসস্টপেজ রয়েছে যা ময়মনসিংহ এবং নেত্রকোনা জেলার সাথে যাতায়াতে যুক্ত রেখেছে। তাছাড়া সিলেট ও রংপুর সড়ক পথে যুক্ত রয়েছে।
হালুয়াঘাট উপজেলা
হালুয়াঘাট উপজেলা বাংলাদেশের ময়মনসিংহ জেলার একটি প্রশাসনিক এলাকা।
এই উপজেলার উত্তরে - ভারতের আসাম ও মেঘালয় প্রদেশ এবং অসম গারো পাহাড়, পূর্বে ধোবাউড়া উপজেলা, দক্ষিণ পূর্বে পূর্বধলা উপজেলা, দক্ষিণে ফুলপুর উপজেলা, দক্ষিণ পশ্চিমে নকলা উপজেলা ও নালিতাবাড়ী উপজেলা অবস্থিত।
হালুয়াঘাটে সর্বমোট ১২ টি ইউনিয়ন আছে ।
সাহিত্য সংস্মৃতিতে সমৃদ্ধ হালুয়াঘাট। সুস্থ সংস্কৃতিকে ধরে রাখার জন্য এখানে অনেক সংগঠন কাজ করে যাচ্ছে- তার মধ্যে উল্লেখযোগ্য "কবি প্রাঙ্গণ বাংলাদেশ" "হালুয়াঘাট তরুণ লেখক পরিষদ" "কংশ" "বাংলাদেশ পোয়েটস ক্লাব"।
হালুয়াঘাট এ বাংলাদেশের আদি উপজাতি গারোদের বসবাস। গারো ছাড়াও এখানে মুসলিম, হিন্দু, বৌদ্ধ, ডালু সম্প্রদায় বসবাস করে। হালুয়াঘাট এ দুইটি স্থল বন্দর বিদ্যমান। যার মাধ্যমে সরাসরি ভারত থেকে কয়লা আমদানি করা হয়। সারা বাংলাদেশে কয়লা সরবরাহ করা হয়। গোবরাকুড়া ও কড়ইতলী দুইটি স্থলবন্দর। হালুয়াঘাট এর বর্তমান সংসদ সদস্যর নাম মিঃজুয়েল আরেং এমপি । উপজেলার বর্তমান চেয়ারম্যান জনাব ফারুক আহমেদ।
হালুয়াঘাট শত্রুমুক্ত হয় ৮ ডিসেম্বর। এই থানার সবচেয়ে ভয়াবহ ও ঐতিহাসিক তেলিখালী যুদ্ধ সংঘটিত হয় ৩ নভেম্বর। পাকবাহিনীর অন্যতম শক্তিশালী ঘাঁটি ছিল এই তেলিখালী। এখানে মুক্তিবাহিনী এবং মিত্রবাহিনী যৌথভাবে আক্রমণ চালায়। মুক্তিবাহিনীর কমান্ডার ছিলেন আবুল হাসেম, মিত্রবাহিনীর পক্ষে নেতৃত্ব দেন কর্নেল রঘুবন সিং এবং এই যৌথবাহিনীর নেতৃত্বে ছিলেন সন্ত সিং (বাবাজি)। মুক্তিবাহিনীর পাঁচটি কোম্পানি এবং মিত্রবাহিনী তেলিখালী ক্যাম্পে তিন দিক থেকে আক্রমণ চালায়। যুদ্ধ চলে রাত ৩টা থেকে সকাল ৮টা পর্যন্ত। এতে খতম হয় ১২৪ জন পাকসেনা, ২৫ জন রেঞ্জার এবং ৮৫ জন রাজাকার। আত্মসমর্পণ করেন একজন পাকসেনা ও দুজন রাজাকার। শহিদ হন ৭ জন বীর মুক্তিযোদ্ধা এবং ২১ জন মিত্রবাহিনীর সদস্য। 
শহিদ মুক্তিযোদ্ধারা হলেন – 
মুক্তিযোদ্ধাদের পাঁচটি কোম্পানি হল –
এছাড়া ৬টি কাট-আপ পার্টিতে বিভিন্ন কোম্পানির মুক্তিযোদ্ধার যোগ দিয়েছিলেন এই তেলিখালী যুদ্ধে। হালুয়াঘাট থানায় আরো অনেক যুদ্ধ সংঘটিত হয়। সেগুলোর মধ্যে অন্যতম হল- নাগলা ব্রিজ ধ্বংস ( ২৩ জুলাই ), বিজয়পুর যুদ্ধ ( ২৮ জুলাই ), আইলাতলী ব্রিজ ধ্বংস ( ৫ আগস্ট ), বান্দরঘাটা যুদ্ধ ( ৬ আগস্ট ), কড়ইতলী যুদ্ধ ( ৬ সেপ্টেম্বর ) এবং ধারা যুদ্ধ ( ৮ ডিসেম্বর )। ৬ আগস্টের বান্দরঘাটা যুদ্ধে শহিদ হন বীর মুক্তিযোদ্ধা আজিজুল হক, রিয়াজউদ্দিন এবং আবদুস সালাম।এই অঞ্চল কৃষিনির্ভর। প্রধান কৃষি ফসল হলো ধান। ধান ছাড়াও আরো নানা ধরনের ফসল এর চাষ হয়। গম,ভুট্টার চাষাবাদ ধান এর পরেই। তরকারি তথা শাকসবজি উৎপাদনে এই অঞ্চল অন্যতম। প্রায় সব ধরনের আবাদি ফসল এর চাষাবাদ হয়ে থাকে। তাছাড়া বিভিন্ন ফল যেমন আম,জাম,কলা,লিচু তাল, নারকেল, খেজুর ইত্যাদি পাওয়া যায় ৷
হালুয়াঘাট উপজেলায় তিনটি নদী আছে। সেগুলো হচ্ছে ভোগাই নদী, কংস নদী এবং মালিজি নদী।
ময়মনসিংহ সদর উপজেলা
ময়মনসিংহ সদর বাংলাদেশের ময়মনসিংহ জেলার অন্তর্গত একটি উপজেলা।
এই উপজেলার উত্তরে ফুলপুর উপজেলা, দক্ষিণে ত্রিশাল উপজেলা, পূর্বে গৌরীপুর উপজেলা ও ঈশ্বরগঞ্জ উপজেলা, পশ্চিমে মুক্তাগাছা উপজেলা ও ফুলবাড়িয়া উপজেলা অবস্থিত।
ময়মনসিংহ সদর উপজেলায় ১৩টি ইউনিয়ন রয়েছে। সেগুলো হচ্ছে অষ্টধার, কুষ্টিয়া, বোররচর, পরানগঞ্জ, সিরতা, চরঈশ্বরদিয়া, চরনিলক্ষীয়া, আকুয়া, খাগডহর, দাপুনিয়া, ঘাগড়া, ভাবখালী এবং বয়রা ইউনিয়ন।
ময়মনসিংহ সদর উপজেলায় অনেকগুলো নদী আছে। সেগুলো হচ্ছে পুরাতন ব্রহ্মপুত্র নদী, পাগারিয়া নদী, সুতিয়া নদী, নাগেশ্বরী নদী, সিরখালি নদী, চোরখাই নদী, বাড়েরা নদী ও হিংরাজানি নদী।
এখানে ১টি বিশ্ববিদ্যালয় (বাংলাদেশ কৃষি বিশ্ববিদ্যালয়), ২টি মেডিক্যাল কলেজ (ময়মনসিংহ মেডিকেল কলেজ ও কম্যুনিটি বেজড মেডিক্যাল কলেজ), ১টি প্রকৌশল কলেজ (ময়মনসিংহ ইঞ্জিনিয়ারিং কলেজ), ১টি ক্যাডেট কলেজ (ময়মনসিংহ গার্লস ক্যাডেট কলেজ) ২টি শিক্ষক প্রশিক্ষণ কলেজ ছাড়াও আরো অসংখ্য শিক্ষা প্রতিষ্ঠান রয়েছে।
২০১১ সালের আদমশুমারি অনুযায়ী মোট জনসংখ্যা ৬,৭৪,৪৫২জন। এর মধ্যে পুরুষ ৩,৫০,৩৭২ জন এবং মহিলা ৩,২৪,০৮০ জন। লোক সংখ্যার ঘনত্ব ১,৭৩৬ জন/ বর্গ কিলোমিটার।ব্রহ্মপুত্র নদীর তীরে আছে কাজী নজরুল ইসলাম এর স্মৃতি বিজরিত বট গাছ। কবি নির্মলেন্দু গুণ, আবদুল হাই মাশরেকী, আবু ফাতেমা মোহাম্মদ আবু ইসহাক ময়মনসিংহ এর সন্তান।
আন্তর্জাতিক বাংলা ভাষা ও সাহিত্য পরিষদের সদর দপ্তর এখানেই অবস্থিত।
ময়মনসিংহে রয়েছে শিল্পী জয়নুল আবেদীন এর স্মৃতি বিজড়িত মৃত্যুঞ্জয় স্কুল। তিনি ময়মনসিংহের কৃতি সন্তান। তাঁর কর্মের নিদর্শনগুলো রাখা আছে ব্রহ্মপুত্র নদীর পাড়ে শিল্পাচার্য জয়নুল আবেদিন সংগ্রহশালা। ময়মনসিংহ লোক গীতির জন্য বিখ্যাত।
জনতা ব্যাংক, রুপালি ব্যাংক, সোনালি ব্যাংক, পূবালি ব্যাংক, কৃষি ব্যাংক। এছাড়াও রয়েছে প্রায় সব বেসরকারি ব্যাংকের শাখা।
দৈনিক জাহান, দৈনিক সবুজ
শহরের সার্কিট হাউজ মাঠের কাছে জেলা সরকারি গণগ্রন্থাগার অবস্থিত।
পন্ডিতপাড়া এসি, মুকুল ফৌজ, আল হেলাল এসি, নব জাগরন বয়েস ক্লাব
নান্দাইল উপজেলা
নান্দাইল উপজেলা বাংলাদেশের ময়মনসিংহ জেলার একটি প্রশাসনিক এলাকা। ময়মনসিংহ শহর থেকে প্রায় ৪৬ কিলোমিটার দূরে অবস্থিত।
নান্দাইল উপজেলার অবস্থান হলো । এই উপজেলার উত্তরে ঈশ্বরগঞ্জ উপজেলা, উত্তর-পূর্বে কেন্দুয়া উপজেলা, পূর্বে তাড়াইল উপজেলা, দক্ষিণে হোসেনপুর ও গফরগাও উপজেলা এবং পশ্চিমে ত্রিশাল উপজেলা অবস্থিত।
এই উপজেলার ইউনিয়নগুলো হচ্ছে -
এক সময়ে নন্দদুলাল নামের এক জমিদার ছিলেন। জমিদারি সীমানা তিনি নির্ধারণ করেছিলেন আইলের মাধ্যমে। মোগল আমলে এ এলাকার জনগণের নিকট থেকে জমির খাজনা আদায় করা খুবই দুরহ ছিল। নন্দলাল প্রজাদের সঙ্গে ভাল সম্পর্ক তৈরী করে খাজনা আদায়ে সাফল্য লাভ করেন। তখন থেকেই এ এলাকার নাম তার নামানুসারে নান্দাইল রাখা হয়। নন্দ দুলালের নন্দ। এর সঙ্গে আইল অপভ্রংশ যুক্ত হয়ে নান্দাইল নামকরণ হয়। ময়মনসিংহ জেলার একটি বর্ধিষ্ণু উপজেলা নান্দাইল। লোকজ ঐতিহ্যের সঙ্গে এ উপজেলার গৌরবময় সম্পৃক্ততা রয়েছে। ময়মনসিহ গীতিকায় নান্দাইলের আড়ালিয়া বিল এর কুড়া শিকারী প্রসঙ্গ এসেছে। মৈমনসিংহ গীতিকার ‘মলুয়া’ পালার পটভূমি এই নান্দাইল উপজেলা। এছাড়াও মনসা মঙ্গলের একটি গুরুত্বপূর্ণ চরিত্রের অধিবাস ছিলো এই নান্দাইলে। গুরুত্বপূর্ণ এ চরিত্রের নাম হচ্ছে কানাহরি। পূর্ব ময়মনসিংহের এই নান্দাইলেই কানাহরির সাকিন ছিলো বলে ঐতিহাসিক তথ্য-উপাত্তের ভিত্তিতে দাবি করা হয়। যদিও এ সম্পর্কে মতবিরোধ রয়েছে। আঠারো শতকে নান্দাইলের দেওয়ানগঞ্জ বাজার এলাকায় নীলকরদের কুঠি স্থাপনের পর ‘নীল আন্দোলন’ শুরু হয়। ১৯৭১ সালের ২১ এপ্রিল পাকবাহিনী রাজগাতি, শুভখিলা ও কালীগঞ্জ এলাকায় ১৮ জন গ্রামবাসিকে নির্মমভাবে হত্যা করে ও কয়েকশ বাড়িঘর পুড়িয়ে দেয়। ১৭ নভেম্বর নান্দাইলে পাকবাহিনীর সঙ্গে এক যুদ্ধে মুক্তিযোদ্ধা ইলিয়াস উদ্দিন ভূঞা ও শামসুল হকসহ বেশ কয়েকজন স্থানীয় লোক শহীদ হন। উক্ত দিনটি ‘নান্দাইল শহীদ দিবস’ হিসেবে পালিত হয়ে আসছে। ১১ ডিসেম্বর নান্দাইলে স্বাধীনতার পতাকা উত্তোলন করা হয় এবং উক্ত দিনটি নান্দাইলে মুক্ত দিবস হিসেবে পালিত হয়ে আসছে।
১৯১২ সালের ২ জানুয়ারী প্রশাসনিক ইউনিট হিসেবে নান্দাইল থানার গোড়াপত্তন ঘটে। ১৯১২ সালের ১৮ জানুয়ারী নান্দাইল থানা সরকারি গেজেটভুক্ত হয়। ১৯৮২ সালের ১৫ ডিসেম্বর নান্দাইল উপজেলা সৃষ্টি হয়।
"জনসংখ্যা" ৩৭০৮৫০; পুরুষ ১৮৯১৫২, মহিলা ১৮১৬৯৮। মুসলিম ৩৬৩২০৪, হিন্দু ৭৪৫৯, বৌদ্ধ ১১, এবং অন্যান্য ১৭৬।
নান্দাইল উপজেলায় অনেকগুলো নদী আছে। সেগুলো হচ্ছে পুরাতন ব্রহ্মপুত্র নদ, বাথাইল নদী, কাঁচামাটিয়া নদী, নরসুন্দা নদী ও মঘা নদী।
বিলসমুহঃ
আড়ালিয়া, হামাই, বান্না, বলদা, কালাইধর, টঙ্গী ও বাউলার বিল উল্লেখযোগ্য।
ফুলপুর উপজেলা
ফুলপুর বাংলাদেশের ময়মনসিংহ জেলার অন্তর্গত একটি উপজেলা।
উত্তরে- হালুয়াঘাট উপজেলা ও ধোবাউড়া উপজেলা,দক্ষিনে- ময়মনসিংহ সদর উপজেলা, পূর্বে- নেত্রকোনা জেলার পূর্বধলা উপজেলা,পশ্চিমে- শেরপুর জেলার নকলা উপজেলা অবস্থিত।
ফুলপুর ময়মনসিংহ জেলার অন্তর্গত একটি উপজেলা।
২০১১ সালের আদমশুমারী অনুযায়ী মোট জনসংখ্যা ৩,১৫,২৭২ জন। এর মধ্যে পুরুষ ১,৫৫,৮০১ জন এবং মহিলা ১,৫৯,৪১৭ জন।
ফুলপুর উপজেলায় অনেকগুলো নদী আছে। সেগুলো হচ্ছে কংস নদী, খাড়িয়া নদী, দেয়ার নদী, ভোগাই নদী, বান্দসা নদী, মালিঝি নদী, ধলাই নদী, কাকুড়িয়া নদী, সোয়াইন নদী ও দেওর নদী।=ঐতিহাসিক স্থান=
৯নং বালিয়া ইউনিয়নে অবস্থিত
জামিয়া আরাবিয়া আশরাফুল উলূম বালিয়া মাদ্রাসা।
১৯২৮ইং
বাংলাদেশের ঐতিহাসিক মোমেনশাহী জেলায় অবস্থিত‘জামিয়া আরাবিয়া আশরাফুল উলুম (বালিয়া মাদ্রাসা) নামে পরিচিত।
ত্রিশাল উপজেলা
ত্রিশাল উপজেলা বাংলাদেশের ময়মনসিংহ জেলার একটি প্রশাসনিক এলাকা।
উত্তরে ময়মনসিংহ সদর উপজেলা, দক্ষিণে ভালুকা উপজেলা ও গফরগাঁও উপজেলা, পূর্বে ঈশ্বরগঞ্জ উপজেলা ও নান্দাইল উপজেলা, পশ্চিমে ফুলবাড়িয়া উপজেলা অবস্থিত।
আয়তন ৩৩৮.৯৮ বর্গ কিলোমিটার। এটি ১টি থানা, ১টি পৌরসভা (ক শ্রেণীর), ৯টি ওয়ার্ড, ১২টি মহল্লা, ১২টি ইউনিয়ন, ৯১টি মৌজা, ১৫৯টি গ্রাম নিয়ে গঠিত।১৯৭১ সালের ৯ ডিসেম্বর ময়মনসিংহ জেলার ত্রিশাল থানার মুক্তিকামী জনতা রাতব্যাপী পাক বাহিনীকে সন্মুখ যুদ্ধে পরাজিত করে বিজয় অর্জন করে এবং স্বাধীন বাংলাদেশের পতাকা আনুষ্ঠানিকভাবে উত্তোলন করে। ৮ ডিসেম্বর রাত ১১টার দিকে মেজর আফসার বাহিনীর যুদ্ধকালীন কমান্ডার শাহ আনছার উদ্দিন মাস্টারের নির্দেশে কোম্পানি কমান্ডার আ. বারী মাস্টার একদল গেরিলা যোদ্ধা নিয়ে ত্রিশাল থানার পাশে বয়ে যাওয়া সূতীয়া নদীর তীরে থানার ৪শ গজ দক্ষিণে মুক্তিযোদ্ধাদের নিয়ে ওৎ পেতে বসে থাকে। রাত আনুমানিক ১টার দিকে দক্ষিণ ও পশ্চিম দিক দিয়ে আক্রমণ শুরু করলে পাকবাহিনী ভীত হয়ে উঠে। পাক সেনারা কূলকিনারা না পেয়ে ভোর হবার আগেই জেলা সদরের দিকে পালিয়ে যায়। মুক্তিযোদ্ধাসহ এলাকার বীর বাঙালিরা ত্রিশাল থানা দখল করতে সক্ষম হয়। ওইদিন সকাল ৭টার সময় কোম্পানি কমান্ডার আব্দুল বারী মাস্টার মুক্তিযোদ্ধাদের সঙ্গে নিয়ে থানা প্রাঙ্গণে জাতীয় পতাকা উত্তোলন করে। এ যুদ্ধে গিয়াস উদ্দিন নামে এক মুক্তিযোদ্ধা আত্মঘাতি বুলেটে নিহত হন।
মোট জনসংখ্যা ৪,৩৫,৮০৩ জন (২০১১ সনের আদমশুমারী অনুযায়ী), পুরুষ ২,১৬,৮৮০ জন, মহিলা ২১৮৯০৩ জন। খানার সংখ্যা ৮০,৬০০টি।
শিক্ষার হার ও প্রতিষ্ঠানশিক্ষার হার ৪০.২০% (পুরুষ ৪২.১০%, মহিলা ৩৮.২০%)।
মোট প্রাথমিক বিদ্যালয় ২১৮টি (সরকারী ২০টি, বেসরকারী রেজিষ্টার্ড ৪৪টি, আন-রেজিষ্টার্ড ২টি, উচ্চ বিদ্যালয় সংলগন ৪টি, কিন্ডার গার্ডেন ৩টি, স্বতন্ত্র ইবতেদায়ী মাদ্রাসা ৪টি, উচ্চ মাদ্রাসা সংলগ্ন ৩৪টি, কমিউনিটি ৭টি), নিম্ন মাধ্যমিক বিদ্যালয় ৮টি, মাধ্যমিক বিদ্যালয় ৪৩টি, উচ্চ মাধ্যমিক বিদ্যালয় ২টি, ডিগ্রী কলেজ ২টি (১টি সরকারী), বিশ্ববিদ্যালয় ১টি (সরকারী), ফাযিল মাদ্রাসা ৫টি, আলিম মাদ্রাসা ৮টি, দাখিল মাদ্রাসা ৩৪টি।
বিশ্ববিদ্যালয়টি মার্চ ১, ২০০৫-এ প্রতিষ্ঠিত হয় এবং ২০০৭ সালে প্রথম ব্যাচের ক্লাস শুরু হয়।কৃষি নির্ভরশীল।
ত্রিশাল উপজেলায় অনেকগুলো নদী আছে। সেগুলো হচ্ছে:
পূর্বধলা উপজেলা
পূর্বধলা বাংলাদেশের নেত্রকোনা জেলার অন্তর্গত একটি উপজেলা।
এর উত্তরে দুর্গাপুর উপজেলা, দক্ষিণে ময়মনসিংহ জেলার গৌরীপুর উপজেলা, পশ্চিমে ময়মনসিংহ জেলার ফুলপুর উপজেলা, পূর্বে নেত্রকোনা সদর উপজেলা।
পূর্বধলা উপজেলায় ইউনিয়নের সংখ্যা ১১টি । গ্রামের সংখ্যা- ৩৩৪টি। মৌজা- ২২৩টি । উপজেলার অন্তর্গত ইউনিয়ন গুলো হচ্ছেঃ
১৮৭৪ সাল থেকে পূর্বধলা উপজেলা সুসঙ্গ দুর্গাপুর পরে নেত্রকোণা সদর থানার একটি ফাড়ি থানা ছিল। ১৯১৭ সালের ২১ আগষ্ট সেক্রেটারী গর্ভমেন্ট অব বেঙ্গল এইচ, জে, টিনামের আদেশক্রমে পূর্বধলাকে পূর্ণাঙ্গ থানা (পুলিশ স্টেশন) প্রতিষ্ঠা করেন। সে সনে পূর্বধলা থানার আয়তন ছিল ১২৪ বর্গ মাইল । জনসংখ্যা ছিল ১১০.২৫৫ জন ।
এক সময়কার সুসঙ্গ পরগনা ভুক্ত ছিল পূর্বধলা । পূর্বধলা, ঘাগড়া, বাঘবেড়, নারায়ণডহর, মুক্তাগাছা, সুসঙ্গ ও শেরপুরের জমিদারদের শাসনাধীন ছিল।
জন সংখ্যা ২,৮০,৪৬০ জন।
পূর্বধলা সদর ও আগিয়া ইউনিয়নের ১৩.২৯ বর্গ কিলোমিটার আয়তনে ১৩ মার্চ ২০০৬ খ্রীস্টাব্দে পৌরসভা প্রতিষ্ঠা লাভ করেছে।
ঘাগড়া ইউনিয়নের সোনাইকান্দা ও লেটিরকান্দা গ্রামে মোগল যুগের ১ গোম্বজ বিশিষ্ট্য মসজিদ। একই স্থাপত্য রীতিতে বৈরাটি ইউনিয়নের লালচাপুর গ্রামে মোগল যুগের মসজিদ। লেটিরকান্দা গ্রামে পাগলপন্থীদের সমাধি প্রাচীর বেষ্টনী, হোগলার প্রাচীন মন্দির। বাঘবেড়, নারায়ণডহর জমিদার বাড়ীর ভগ্নাবশেষ।
পূর্বধলার উল্লেখযোগ্য নদী হচ্ছে "কংস," সোয়াই, ধলাই, লাউয়ারী। রাজধলা পূর্বধলার উল্লেখযোগ্য বিল। এ বিলটির আয়তন ১০২ একর। এছাড়া কুমা বিল, হলিদা, সিংরা, চিনাকুড়ী, রৌহা, ধলা চাপড়া, পদমাই, ডুবা বিল উল্লেখযোগ্য। খাল কুমারখালী ও কুকুয়াখালী। খানীগাং ১৩০৪ সালের ভূমিকম্পে ভরাট হয়ে গেছে। ১৩০৪ সালের ভুমিকম্পে বেশ কিছু স্থানে জলাশয়ের সৃষ্টি হয়েছিল। যেমন- খলিশাউড় ইউনিয়নের শিমুলকান্দি, একই ইউনিয়নের কুড়পাড় নামক স্থানে এ জলাশয় গুলো এখনো রয়েছে। স্থানীয় ভাবে এগুলো কুড় নামে পরিচিত।
কর্নেল আবু তাহের,১১নং সেক্টর কমান্ডার।
এ উপজেলায় ধর্মাবালম্বী লোকের বসবাস সংখ্যাগরিষ্ট মুসলিম, ২য় পর্যায়ে হিন্দু ও ৩য় পর্যায়ে খ্রীস্টান । তবে খ্রীষ্টান সম্প্রদায়ের লোকেরা গারো সম্প্রদায়ের। এরা মাতৃতান্ত্রিক সমাজ ব্যবস্থায় পরিচালিত । মুসলিম সমাজের দাই সম্প্রদায়ের বেশ কিছু পরিবার কয়েকটি গ্রামে (যেমন কালডোয়ার, কুতিউড়া, গনকপাড়া গ্রাম) বসবাস রয়েছে। এরা পৃথক সমাজ গঠন করে বসবাস করে।
সেভ দ্য চিলড্রেন
Save the Children একটি আন্তর্জাতিক বেসরকারী প্রতিষ্ঠান non governmental organization / 1970সালেএটি প্রতিষ্ঠিত হয়।
সেভ দি চিলড্রেন (ইংরেজি ভাষা: Save the Children) একটি আন্তর্জাতিক বেসরকারী প্রতিষ্ঠান (non governmental organization)। ১৯১৯ সালে যুক্তরাজ্যে এটি Englantyne Jebb প্রতিষ্ঠা করেন। পরবর্তিতে যুক্তরাষ্ট্র এর কার্যক্রম শুরু করে।বর্তমানে ৩০টির মতো দেশ এর সদস্য। ১২০টি দেশে এর কার্যক্রম বিদ্যমান। শিশুদের শিক্ষা,স্বাস্থ,শিশুসেবা সংরক্ষণ এবং দূর্যোগকালীন জরুরি ত্রাণ কার্যক্রম পরিচালনা করছে। বাংলাদেশে ১৯৭০ সালে এর কার্যক্রম শুরু হয়। এর ৮০০ এর মত কর্মী ১০ মিলিয়ন (প্রায়) জনগণকে সেবা প্রদান করে।
হ্যান্ডিক্যাপ ইন্টারন্যাশনাল
হ্যান্ডিক্যাপ ইন্টারন্যাশনাল একটি আন্তর্জাতিক এনজিও। ফ্রান্স ও বেলজিয়ামভিত্তিক এই এনজিও ১৯৮২ সালে প্রতিষ্ঠিত কম্বোডিয়া ও থাইল্যান্ডের শরণার্থী শিবিরে সাহায্যের উদ্দেশ্যে প্রতিষ্ঠিত হয়। বর্তমানে সুইজারল্যান্ড, কানাডা, যুক্তরাজ্য, যুক্তরাষ্ট্র, জার্মানি ও লুক্সেমবার্গে এর শাখা রয়েছে।
সুইস রেডক্রস
সুইস রেডক্রস সুইজারল্যান্ডের জাতীয় রেডক্রস সংঘ। এটি ১৮৬৬ সালে সুইজারল্যান্ডের বার্নে প্রতিষ্ঠিত হয়। এই সংস্থা আন্তর্জাতিক রেড ক্রস ও রেড ক্রিসেন্ট ফেডারেশনের সদস্য। ২৪টি ক্যান্টোনাল লিগ, ৫টি উদ্ধারকর্মী সংগঠন, ৩টি ফাউন্ডেশন ও ২টি সংঘ নিয়ে গঠিত এই সংস্থাটি সুইজারল্যান্ডের প্রাচীনতম ও বৃহত্তম ত্রাণ সংস্থা।
দিল চাহতা হ্যায়
দিল চাহতা হ্যায় () ২০০১ সালের একটি ভারতীয় কমেডি-ড্রামা চলচ্চিত্র যেখানে আমির খান, সাইফ আলি খান, প্রীতি জিন্টা, অক্ষয় খান্না, সোনালী কুলকার্নী এবং ডিম্পল কাপাডিয়া মুখ্য ভূমিকায় অভিনয় করেন। এই চলচ্চিত্রটি ফারহান আখতার এর লেখা এবং পরিচালনা করা প্রথম কাজ ছিলো, মুম্বাই এবং অস্ট্রেলিয়ার সিডনিতে শুটিং করা চলচ্চিত্রটি তিনজন তরুণ বন্ধুর জীবনের কিছু কাহিনীর আলোকপাত করে।
২০০১ সালে চলচ্চিত্রটি সেরা হিন্দি ভাষার চলচ্চিত্র বিভাগে জাতীয় চলচ্চিত্র পুরস্কার জিতেছিলো। চলচ্চিত্রটি ভারতের শহুরে মানুষদের জীবন কাহিনী দেখানোর কারণে ভারতের শহরগুলোতে জনপ্রিয়তা পেয়েছিলো, চরিত্রগুলো ছিলো উচ্চ শ্রেণীর মানুষের। চলচ্চিত্রটি ধীরে ধীরে কাল্ট মর্যাদা আয়ত্ত করে নেয়।
তিনজন তরুণ বন্ধু আকাশ, সমীর এবং সিদ্ধার্থ। সিদ্ধার্থকে আকাশ এবং সমীর 'সিড' বলে ডাকে। আকাশ প্রেম-ভালোবাসায় বিশ্বাস করেনা, সমীর প্রেম করতে চায় আর তার একটি প্রেমিকাও আছে, সিদ্ধার্থ শখের বশে একজন চিত্রশিল্পী, সে ছবি আঁকতে পছন্দ করে।
একদা আকাশ দুষ্টামি করে শালিনী নামের এক মেয়েকে প্রেমের প্রস্তাব দেয়, কিন্তু শালিনীর সঙ্গে যার বাগদান হয়েছে যার নাম রোহিত সে আকাশকে একটা ঘুসি মারে। আকাশ সমীরের সঙ্গে তার প্রেমিকা প্রিয়ার সম্পর্ক ভেঙে দেয়।
তিন বন্ধু গোয়া ভ্রমণে যায়, ওখানে সমীর এক বিদেশী মেয়েকে পছন্দ করে এবং তার সঙ্গে বন্ধুত্ব করে বিপদে পড়ে। সমীর পরে পুজা নামের এক মেয়ের সঙ্গে পরিচিত হয় যেই মেয়ের সঙ্গে তার বাবামা তার বিয়ে ঠিক করার জন্য তাদের বাসায় নিয়ে আসে, এই মেয়েকে পরে সমীর পছন্দ করে ফেলে এবং মেয়েটিও সমীরের প্রতি আগ্রহী হয়।
সিদ্ধার্থ একবার তার বাসার কাছে তার চেয়ে এক বয়স্ক মহিলাকে তার লাগেজ উঠাতে দেখে সাহায্য লাগবে কিনা জিজ্ঞেস করে, মহিলাটি প্রথমে ঋণাত্মকতা দেখালেও পরে পরোক্ষভাবে বোঝায় যে তার সাহায্য লাগবে। সিদ্ধার্থ তার লাগেজ উঠিয়ে দেয় আর তারা জ্যাসওয়াল নামের ঐ নারীর সঙ্গে তার এক বন্ধুত্বপূর্ণ সম্পর্ক গড়ে ওঠে। এই মহিলাকে যে সিড ভালোবেসে ফেলে সেটা সে আকাশকে বললে আকাশ দুষ্টামি করে আর সিদ্ধার্থ তাকে রাগ করে চড় মারে, আকাশ আর সিডের মধ্যে সম্পর্ক এভাবে নষ্ট হয়ে যায়।
আকাশ অস্ট্রেলিয়াতে তার বাবার ব্যবসা সামলানোর জন্য গেলে প্লেনেই শালিনীর সঙ্গে দেখা হয়ে যায়, শালিনীর সঙ্গে বন্ধুত্ব বাড়তে থাকে আর তারা দুজন দুজনকে পছন্দও করতে থাকে।
আকাশের সঙ্গে পরে সিড এর সম্পর্ক ঠিক হয়ে যায়, কিন্তু সিডের তারা জ্যাসওয়াল গুরুতর অসুস্থ হয়ে হাসপাতালে মারা যায়।
আরটিভি
আরটিভি একটি উপগ্রহ-ভিত্তিক টেলিভিশন চ্যানেল যেটি বাংলাদেশ থেকে সম্প্রচারিত হয়। এটি ২৬ ডিসেম্বর ২০০৫-এ সম্প্রচার শুরু করে। একই মালিক ২০০৩ সালে এনটিভি নামে আরো একটি উপগ্রহ টেলিভিশন চ্যানেল স্থাপিত করেছিল। এটিতে প্রধানত বাংলা অণুষ্ঠান সম্প্রচার করা হয়। এই টিভি চ্যানেলের প্রধান কার্যালয় কাওরান বাজার, ঢাকা।
"আরটিভি" ২০১২ সালে বিশ্বজুড়ে তাদের অণুষ্ঠানগুলো সম্প্রচারের লক্ষ্যে সরাসরি-অনলাইন ওয়েবসাইটের মাধ্যমে প্রচার শুরু করে (ওয়েবসাইট: দর্শকদের।
যায়যায়দিন
যায়যায়দিন বাংলাদেশ থেকে বাংলা ভাষায় প্রকাশিত একটি দৈনিক সংবাদপত্র। এ সংবাদপত্রটির সম্পাদক শফিক রেহমান। শুরুতে এটি সাপ্তাহিক "যায়যায়দিন" হিসেবে প্রকাশিত হয়ে আসছিল। উল্লেখ্য যে এটি প্রথম বার দৈনিক হিসেবে ট্যাবলয়েড আকারে প্রকাশিত হয়েছিল ১৯৯৯ সালে। সে সময় তেমন সাড়া না পাওয়ায় দৈনিক হিসেবে প্রকাশ বন্ধ করে দেয়া হয়। এরপর আবার ২০০৬ সালে নতুন আঙিকে পত্রিকাটি দৈনিক হিসেবে প্রকাশ আরম্ভ হয়।
৮০ দশকের শেষে এরশাদ বিরোধী আন্দোলনে সাপ্তাহিক পত্রিকাটি দারুন ভূমিকা পালন করে। ফলে এরশাদ সরকার কর্তৃক শফিক রেহমান অবাঞ্ছিত ঘোষিত হন।
যায়যায়দিন পত্রিকাটি ঢাকায় "যায়যায়দিন মিডিয়াপ্লেক্স" ভবনে অবস্থিত। বাংলাদেশের এটিই সবচেয়ে বিলাসবহুল পত্রিকা অফিস।
যায়যায়দিন মিডিয়াপ্লেক্স ঢাকার তেজগাঁও বাণিজ্যিক এলাকায় অবস্থিত। কমপ্লেক্সটি দুটি দালান নিয়ে গঠিত। দক্ষিণের দালানটি তিনতলা বিশিষ্ট। এর নিচতলায় প্রকাশনা শাখা, বাণিজ্যিক বিভাগ, বিপনন বিভাগ ও অভ্যর্থনা ডেস্ক অবস্থিত। দ্বিতীয় তলা সর্বসাধারণের জন্য উম্মুক্ত। গোলটেবিল বৈঠকের জন্য "ক্লিনটন রুম" ব্যবহৃত হয়। সাবেক মার্কিন রাষ্ট্রদূত প্যাট্রিসিয়া এ. বিউটেনিস এই কক্ষের উদ্বোধন করেন। বিভিন্ন কর্মশালা আয়োজনের জন্য রয়েছে "মাহাথির রুম"। "মনরো স্টুডিও" পত্রিকার ফটোস্টুডিও ও টেলিভিশন অনুষ্ঠান ধারনের জন্য ব্যবহৃত হয়। "হিচকক হল" হচ্ছে একটি ৪০ আসনের মুভি থিয়েটার। এর পরে আছে "পিকাসো গ্যালারি" এবং "চে ক্যাফে"। এখানে যায়যায়দিনের জনপ্রিয় কলাম "চে ক্যাফেতে দশ মিনিট" আয়োজন করা হয়।
তৃতীয় তলা সংবাদকর্মীদের কর্মস্থল। সংবাদ, সম্পাদকীয়, নিবন্ধ ও ফটোগ্রাফি বিভাগ এখানে অবস্থিত। এই তলায় কাজ করার উপযোগী ১৭৬টি ডেস্ক রয়েছে।
উত্তরের দালানটি দুইতলা বিশিষ্ট। নিচতলায় প্রকাশিত সংবাদপত্র জমা রাখা হয়। পুরো কমপ্লেক্সের বিদ্যুৎ শক্তিকেন্দ্র এখানেই রয়েছে। প্রথম তলায় ৪৪ আসনের ডরমিটরি রয়েছে। দেশের বিভিন্ন স্থানের শিক্ষার্থীদের স্বল্পকালীন মেয়াদে যায়যায়দিন মিডিয়াপ্লেক্স পরিদর্শনে আমন্ত্রণ জানানো হয়। একারনে ডরমিটরিটি ব্যবহৃত হচ্ছে। যায়যায়দিন এসব শিক্ষার্থীদের বাস্তব অভিজ্ঞতা অর্জনের পাশাপাশি সংবাদপত্র প্রকাশনা বিষয়ক স্বল্পকালীন কোর্স পরিচালনাও করে থাকে। এই তলায় "মাও ক্যান্টিন" অবস্থিত।
যায়যায়দিন বাংলাদেশে ভালোবাসা দিবস চালু করতে অগ্রণী ভুমিকা পালন করেছে। যায়যায়দিন পাঠকের কাছ থেকে লেখা নিয়ে বিশেষ সংখ্যা প্রকাশের ধারণা বাংলাদেশে চালু করেছে। বিভিন্ন উপলক্ষে সাধারণ জনগণের লেখা প্রকাশের এ উদ্যোগের ফলে বিভিন্ন অনেক পাঠক লেখকে পরিণত হতে প্রেরণা পেয়েছেন। যায়যায়দিনের বহুল প্রচারিত বাক্য হচ্ছে "পাঠকই যার লেখক, লেখকই যার পাঠক"। বিভিন্ন প্রবাসী পাঠকও যায়যায়দিনে লিখেছেন। ভ্যালেন্টাইন দিবস ছাড়াও বাংলাদেশের সংবাদপত্রগুলির মধ্যে যায়যায়দিনই সর্বপ্রথম নিজস্ব ওয়েবসাইট প্রতিষ্ঠা করেছে। বিভিন্ন জনপ্রিয়তা যাচাইয়ের জন্য শিল্পী ও কলাকুশলী নির্বাচনে পাঠকের ভোটের ধারণা যায়যায়দিন প্রথম বাংলাদেশে এনেছে।
ক্রেডিট কার্ড
ক্রেডিট কার্ড হল একটি বিশেষ ধরনের পরিশোধ ব্যবস্থার অংশ হিসেবে ব্যবহৃত প্লাস্টিক কার্ড, যা ওই পরিশোধ ব্যবস্থার ব্যবহারকারীদেরকে ইস্যু করা হয়। এই কার্ডের বাহক পণ্য ও সেবা ক্রয় করতে পারেন এবং মূল্য পরিশোধের প্রতিশ্রুতি দেন। সাধারণত স্থানীয় ব্যাংক বা ক্রেডিট ইউনিয়ন ভোক্তাদের কাছে এই কার্ডগুলি ইস্যু করে থাকে। ক্রেডিট কার্ডগুলির আকার-আকৃতি আইএসও ৭৮১০ আদর্শ মেনে চলে।
অর্থনৈতিক চক্র
অর্থনৈতিক চক্র (বা ব্যবসায় চক্র or বুম-বাস্ট চক্র) বলতে একটি বাজার অর্থনীতিতে বেশ কয়েক মাস বা বছর ধরে সমষ্টিগত উৎপাদন, বাণিজ্য ও অর্থনৈতিক কার্যকলাপের দীর্ঘ স্থায়ী ক্রমিক উত্থান ও পতনকে বোঝায়। আরো সুনির্দিষ্টভাবে, অর্থনৈতিক চক্র হলো মোট দেশজ উত্পাদনের (জিডিপি) পর্যায়ক্রমিক উর্ধ্বগামীতা এবং নিম্নগামীতা।
দেশজ উৎপাদনের ক্রমান্বয়ী নিম্নগামীতাকে অর্থনৈতিক মন্দা হিসেবে অভিহিত করা হয়। ১৯৩০-এর মার্কিন যুক্তরাষ্ট্রের গভীর ও দীর্ঘস্থায়ী অর্থনৈতিক মন্দা অর্থনীতিবিষয়ক আলোচনার অন্যতম বিষয়। এ সময় মানুষের বেকারত্ব এমন ব্যাপকভাবে বৃদ্ধি পেয়েছিল যা আর কখনো ঘটেনি।
আংশিক তহবিল ব্যাংকিং
আংশিক তহবিল ব্যাংকিং (Fractional-reserve banking) এক ধরনের ব্যাংকিং যাতে ব্যাংকসমূহ তাদের ডিপোজিটের অংশবিশেষ তহবিলে বা রিজার্ভে রাখে এবং বাকীটুকু ধার দিয়ে দেয়। তবে চাহিদার সময় ব্যাংককে সমস্ত ডিপোজিট ফেরত দিতে হয়। এই পদ্ধতিটি সারা বিশ্বজুড়ে প্রচলিত এবং এটিই প্রামাণ্য ব্যাংকিং ব্যবস্থা হিসেবে স্বীকৃত।
গ্রেশামের বিধি
অর্থনীতিতে গ্রেশামের বিধি হল একটি অর্থ ও মুদ্রাবিষয়ক নীতি। (ইংরেজি Gresham's law)। এই নীতির মূল বিষয় হল, "খারাপ টাকা ভাল টাকাকে বাজার থেকে হটিয়ে দেয়।" ইংরেজ ফিন্যান্সিয়ার স্যার টমাস গ্রেশামের নামে বিধিটির নামকরণ করা হয়েছে। উদাহরন স্বরূপ, যদি একটি বাজারে দুই ধরনের মুদ্রা প্রচলিত থাকে, এবং আইনত যাদের মূল্যমান সমান, তবে বাহ্যধারনায় একটি মুদ্রা অন্যটির চেয়ে ভাল মুদ্রাটি ক্রমেই বাজার থেকে অদৃশ্য হয়ে যাবে। Henry Dunning Macleod, ১৮৬০ সালে স্যার টমাস গ্রেসাম এর নামে অর্থনীতির এই নিয়মটির নামকরণ করেন। স্যার টমাস গ্রেসাম ছিলেন ১৫১৯ থেকে ১৫৭৯ সাল পর্য়ন্ত টিউডর রাজবংশের শাসনামলে একজন ধনীক ব্যক্তি ছিলেন। তবে এর পূর্বেও আরো অনেকে এই ধারনার অবতারনা করেছিলেন। সর্বপ্রথম এই বিষয়টি উল্লেখ করেন নিকোলাস কোপার্নিকাস। কদাচিৎ কোপার্নিকাস ল’ নামেও পরিচিত।
ভাল মুদ্রা হল সেই মুদ্রা যার পণ্য মূল্য (commodity value অর্থাৎ, যে ধাতু দ্বারা মুদ্রাটি তৈরী তার মূল্য, প্রায়ই নিকেল আথবা তামার মতো মূল্যবান ধাতু দ্বারা মুদ্রা প্রস্তুত করা হত।) এবং প্রকৃত মূল্য ( যা মুদ্রার গায়ে লেখা থাকে) এই দুই মূল্যমানের মধ্যে কোন পার্থক্য নেই বা থাকলেও তা খুব সামান্য।
সুদ
অর্থনীতির পরিভাষায় সুদ হলো অর্থ বা সম্পদ ধার নেয়ার জন্য প্রদান করা "ভাড়া"। ঋণদাতা ঋণপ্রদানের জন্য এই সুদ ধার্য করে থাকে। মূল যে পরিমাণ অর্থ ধার দেয়া হয়েছে, তাকে বলা হয় মূল, এবং এই মূল এর যত অংশ একটি নির্দিষ্ট সময়কালের মধ্যে সুদ হিসাবে প্রদান করতে হয়, তাকে সুদের হার বলে।
বুলিয়ন
বুলিয়ন মানে হতে পারে:
তাড়াইল উপজেলা
তারাইল বাংলাদেশের কিশোরগঞ্জ জেলার অন্তর্গত একটি উপজেলা। ১৪১.৪৬ বর্গ কি.মি এর এই তাড়াইল উপজেলাটি ১৯১৮ সালে প্রতিষ্ঠিত হয়।
উত্তরে কেন্দুয়া উপজেলা এবং মদন উপজেলা, দক্ষিণে করিমগঞ্জ উপজেলা; পূর্বে ইটনা উপজেলা আর পশ্চিমে নান্দাইল উপজেলা এবং কিশোরগঞ্জ সদর উপজেলা।
১৪১.৪৬ বর্গ কি.মি এলাকার সমন্বয়ে গঠিত তাড়াইল থানা বর্তমানে একটি উপজেলা, এতে ৭টি ইউনিয়ন পরিষদ, ৭৫টি মৌজা, ১০৪টি গ্রাম আছে।
ইউনিয়ন গুলো হচ্ছে: তালজাঙ্গা, রাউতি, ধলা, জাউয়ার, দামিহা, দিগদাইর, তারাইল-সাচাইল ।
মোট জনসংখ্যা ১৩৮৪৮৮ জন; পুরুষ ৫১.৬০%,মহিলা ৪৮.৪০%, মুসলিম ৯৩.৫২%, হিন্দু ৫.৭১%, বৌদ্ধ ০.৩১%, খ্রীস্টান ০.৩২% এবং অন্যান্য ০.১৪%।
গড় স্বাক্ষরতা ১২.৬০%; পুরুষ ২০.২%, মহিলা ৩.৭%। শিক্ষাপ্রতিষ্ঠানঃ কলেজ ১টি, উচ্চ বিদ্যালয় ৮টি,জুনিয়র হাই স্কুল ১টি, মাদ্রাসা ৬টি, সরকারি প্রাথমিক বিদ্যালয় ৪৬টি, কমিউনিটি বিদ্যালয় ২০টি। উল্লেখযোগ্য পুরনো প্রতিষ্ঠান তাড়াইল পাইলট হাই স্কুল(১৯৪৫)।
মসজিদ ১৬৭টি,মন্দির ৭টি,মাজার ২টি, তার মধ্যে বিশেষ উল্যেখযোগ্য হচ্ছে সেকান্দারনগর মসজিদ, তাড়াইল বাজার বড় মসজিদ।সাংস্কৃতিক সংগঠন ক্লাব ২টি, স্বেচ্ছাসেবী সংগঠন ২০টি,সিনেমা হল ২টি, সার্কাস পার্টি ১টি,শিক্ষা সংগঠন ১টি, খেলার মাঠ ২১টি।
কৃষি ৪২.৬৯%,মাছ ধরা ২.৫১,কৃষি মজদুরি ২৮.৪৯%, দিনমজুর ৩.৮৮%, ব্যবসায় ৯.২৩%, চাকুরী ২.৪৬%, অন্যান্য ১০.৭৪%।
কৃষকের মাঝে জমির বণ্টন ৪২.১০% ভূমিহীন, ৪১.৬৮% ছোট, ১৪.৭৩%মাঝারী, ১.৪৯% ধনী চাষী। 
ধান,গম,পাট,সরিষা।
বিলুপ্ত বা প্রায় বিলুপ্ত শস্য তিল,তিসি,আমন ধান(বাউয়া) ও ডালের বিভিন্ন জাত।
আম,কাঁঠাল,লিচু,কুল ইত্যাদি।
পাঁকা রাস্তা ৩৫ কি.মি.,আধাপাঁকা ১২কি.মি. এবং মাটির রাস্তা ২০৯কি.মি.,জলপথ ১১ নটিক্যাল মাইল।
পাল্কি,ঘোড়ার গাড়ি এবং গরুর গাড়ি।এই যানবাহনগুলো এখন প্রায় বিলুপ্ত।
মাছের খামার ২১টি,পোল্ট্রী ৩৩টি,হ্যাচারী ১টি।
বরফ কল ৫টি, স’মিল ৩টি, রাইস মিল ১৫টি, ওয়েল্ডিং ৭টি, সাবানের ফ্যাক্টরী ১টি, বেকারী ৩টি।
বাঁশের কাজ ২৫৫, স্বর্ণকার ২৮,কামার ৫৫, কুমোর ৭২,কাঁঠের কাজ ৫০,দর্জি ১৫০।
মোট হাট বাজার ৭টি;তার মধ্যে বিশেষ উল্লেখযোগ্য হাট-বাজার হচ্ছে তাড়াইল,জাওয়ার,পুরুয়া, তালঝংগা, রাউতি, বানাইল, কাউয়াখালি (ধলা) ; মেলা ৩টি(অষ্টামী মেলা,বারুনি মেলা, রথযাত্রা মেলা)।
ধান, পাট, ও সরিষা।
কার্যত গুরুত্বপূর্ন এন.জি.ও(N.G.O)গুলো হচ্ছে ব্র্যাক, আশা, স্বনির্ভর, ও প্রশিকা।
উপজেলা স্বাস্থ্য কেন্দ্র ১টি, পল্লী স্বাস্থ্য কেন্দ্র ২টি, পরিবার পরিকল্পনা কেন্দ্র ৪টি।
বাসাইল উপজেলা
বাসাইল উপজেলা বাংলাদেশের ঢাকা বিভাগের টাঙ্গাইল জেলার অন্তর্গত একটি উপজেলা।
এই উপজেলার ভৌগোলিক অবস্থান । এর উত্তরে- কালিহাতি উপজেলা, পূর্বে- মির্জাপুর উপজেলা ও সখিপুর উপজেলা, দক্ষিণে- মির্জাপুর উপজেলা ও দেলদুয়ার উপজেলা, পশ্চিমে- টাঙ্গাইল সদর উপজেলা
৬টি ইউনিয়ন সমম্বয়ে বাসাইল উপজেলা প্রতিষ্ঠিত। সেগুলি হল:
কাউলজানী, কাঞ্চনপুর, কাশিল, ফুলকী, বাসাইল, হাবলা
দেলদুয়ার উপজেলা
দেলদুয়ার বাংলাদেশের টাঙ্গাইল জেলার অন্তর্গত একটি উপজেলা।
এই উপজেলার স্থানাঙ্ক । উত্তরে টাঙ্গাইল সদর উপজেলা এবং বাসাইল উপজেলা, দক্ষিণে নাগরপুর উপজেলা, পূর্বে মির্জাপুর উপজেলা, পশ্চিমে নাগরপুর উপজেলা এবং টাঙ্গাইল সদর উপজেলা।
টাংগাইল-৬ (নাগরপুর-দেলদুয়ার)
দেলদুয়ার উপজেলায় ইউনিয়ান ৮টি। ১। আটিয়া, ২। ডুবাইল, ৩। ফাজিলহাটি, ৪। পাথরাইল, ৫। লাউহা্টী, ৬। দেলদুয়ার, ৭। দেউলী এবং ৮। এলাসিন।
১। আটিয়াঃ
২। ডুবাইলঃ
৩। ফাজিলহাটিঃ
৪। পাতরাইল ইউনিয়ানঃ গ্রাম ২২টি। পাতরাইল-১; আররারগু-২, গাত্তলা-২; দেউজান-৩, চণ্ডি-৩; পারিজাতপুর-৪, মংগলহর-৪, দশকিয়া-৪; চিনাখুলা-৫; বরটিয়া-৬, কুমুরিয়া-৬, বান্দাবাড়ী-৬, অলুয়ারিনি-৬, অরঅলয়া-৬; কেইজুরি-৭, সুভকি-৭; নরন্দা-৮, আকন্দপাড়া-৮, পাইকপাড়া-৮; নলসুধা-৯, বিষণুপুর-৯, গুপালপুর।
৫। লাউহাটি ইউনিয়ান- গ্রাম ১৬টি। লাউহাটি-১; হেরন্ডপাড়া-২, বর্ণী-২; পাচুরিয়া-৩, সবল্পলারুগ্রাম-৩; ভবানিপুর-৪, ৈশকুরিয়া-৪, সব্ল্পগুনটিয়া-৪; দারিয়াপুর-৫, বেংগুলিয়া-৫; শশিনারা-৬, বাউসাইদ-৬; তাতশ্রী-৭, কাতুলী-৭; তারটিয়া কমলাই-৮ এবং পাহাড়পুর-৯।
বি,দ্র- ৈশকুরিয়া'র প্রাচীন নাম- বিলশা। সবল্পলারুগ্রাম'র প্রাচীন নাম- কুনিচাপাড়া।
৬। দেলদুয়ার সদর ইউনিয়ানঃ গ্রাম ২০টি। দেলদুয়ার-১; মাদারকুল-২; টুকনিখুলা-৩, সানবাড়ী-৩, টেরিয়াগুনা-৩; জাংগালিয়া-৪, ধূল্লা-৪, টেগুরিপাড়া-৪; সহরাতেল-৫, রূপসী-৫, বুয়ালজান-৫; নলুয়া-৬, জালালিয়া-৬; মীরকুমুল্লী-৭, কান্দাপারা-৭; ভাববকী-৮,বেতুজা-৮, আলসা-৮; বারপাখিয়া-৯, কুইচতারা-৯।
লাউহাটী এম আজহার মেমোরিয়াল বহুমুখি উচ্চবিদ্যালয়,বেলায়েৎ হোসেন বহুমুখী উচ্চ বিদ্যালয়
গোপালপুর উপজেলা
গোপালপুর বাংলাদেশের টাঙ্গাইল জেলার অন্তর্গত একটি উপজেলা। এর মোট আয়তন : ১৯৩.৩৭ বর্গ কিঃমিঃ।
এই উপজেলার ভৌগোলিক অবস্থান গোপালপুর উপজেলা টাঙ্গাইল জেলা সদর থেকে ৫৫ কিঃ মিঃ উত্তরে অবস্থিত। এর উত্তরে ও পূর্বে ধনবাড়ী, মধুপুরএবং ঘাটাইল উপজেলা, দক্ষিণে ঘাটাইল এবং ভুঞাপুর উপজেলা, পশ্চিমে সরিষাবাড়ী ও জামালপুর জেলা।
একটি পৌরসভা এবং ৭টি ইউনিয়ন নিয়ে এ উপজেলা গঠিত। যেমন- * গোপালপুর পৌরসভা
রাজধানী ঢাকা থেকে ১৫০ কিলোমিটার এবং জেলা সদর টাঙ্গাইল থেকে ৫০ কিলোমিটার দূরে এর অবস্থান।
টাঙ্গাইল জেলা পরিষদ কর্তৃক ২০০৮ সালে প্রকাশিত ‘ টাঙ্গাইল জেলায় স্থাননাম বিচিত্রা’ নামক গ্রন্থে গোপালপুর নামকরণ নিয়ে দু ধরনের মতামতের উলেস্নখ রয়েছে। প্রথমত-মুঘল শাসনামলে গোপাল শাহ নামক একআফগান দরবেশ এখানে এসে আসত্মানা গড়েন। এ গোপাল শাহের নামুনুসারে নাম হয় গোপালপুর। দ্বিতীয়ত-চট্টগ্রাম থেকে আগত গোপাল জমিদার রাণীভবানীরনিকট হতে এ মৌজ পত্তনি নেন এবং স্থায়ীভাবে বসবাস শুরম্ন করেন। তার নামানুসারে নাম হয় গোপালপুর। এখানে পুর বলতে বাড়ী আসত্মানা বুঝানো হয়েছে। শেষের অভিমত অধিকতর সঠিক বলে মনে হয়। ১৯০৪ সাল পর্যমত্ম গোপালপুর মৌজা হিন্দু অধ্যুষিত ছিল এবং হিন্দু মহাজনরা বৈরান নদীর তীরে গেপালপুর মৌজার নন্দনপুর এলাকায় পাটের কারখানা গড়ে তুলেন। ১৯৭২ সালে গোপালপুর উপজেলার ৬টি ইউনিয়ন নিয়ে ভূঞাপুর উপজেলা গঠিত হয়। ১৯৮৭ সালে গোপালপুর উপজেলার মুশুদ্দী ইউনিয়নকে মধুপুর উপজেলার অমর্ত্মভূক্তকরা হয়। পরবর্তীতে মুশুদ্দী ইউনিয়ন ধনবাড়ি উপজেলার অমর্ত্মভূক্ত হয়।
২০০১ এর আদমশুমারী অনুযায়ী মোট জনসংখ্যা:২,৭৪,২৭৩ জন।এদের মধ্যে পুরুষ- ১,৩৮,৮৮৪ জন, মহিলা- ১,৩৫,৩৮৯ জন।
গোপালপুর একসময় পাট ব্যবসায় বিশেষ প্রসিদ্ধ ছিল । প্রধান শস্য ধানের পাশাপাশি প্রচুর পাট উৎপাদন করত স্থানীয় কৃষকরা । নদীপথে দূর দুরান্তের বিভিন্ন স্থানে নৌকা বোঝাই পাট যেত । কিন্তু পাট ব্যবসা ধীরে ধীরে ধ্বংস হয়ে যায় । গোপালপুর অর্থনৈতিকভাবে অনেক পিছিয়ে পরেছে। তবে বর্তমানে পোলট্রি শিল্প নতুন সম্ভাবনা হিসেবে দেখা দিয়েছে ।
কালিহাতি উপজেলা
কালিহাতি উপজেলা বাংলাদেশের টাঙ্গাইল জেলার একটি প্রশাসনিক এলাকা।
কালিহাতি উপজেলার স্থানাঙ্ক । কালিহাতী উপজেলার উত্তরে ঘাটাইল উপজেলা, পূর্বে সখিপুর উপজেলা, দক্ষিণে টাঙ্গাইল সদর উপজেলা এবং পশ্চিমে সিরাজগঞ্জ জেলা অবস্থিত।
ইউনিয়নের তালিকাঃ
উল্লেখযোগ্য শিক্ষা প্রতিষ্ঠান:
মির্জাপুর উপজেলা
মির্জাপুর বাংলাদেশের টাঙ্গাইল জেলার অন্তর্গত একটি উপজেলা।
ঢাকা থেকে ৬৮ কিলোমিটার দূরে এবং টাংগাইল সদর থেকে ২৭ কিলো পুর্ব দিকে এ উপজেলাটির অবস্থান । মির্জাপুর উপজেলার উত্তরে সখিপুর উপজেলা, দক্ষিণে ধামরাই উপজেলা, পুর্বে কালিয়াকৈর উপজেলা এবং পশ্চিমে দেলদুয়ার উপজেলা অবস্থিত। মির্জাপুরকে বলা হয় উত্তরবংগের দরজা। ঢাকা থেকে টাংগাইল এর যে কোন উপজেলায় যাবার একমাত্র রাস্তাটি মির্জাপুরের উপর দিয়ে চলে গেছে। মির্জাপুরের উত্তর পাশ দিয়ে বয়ে গেছে বংশাই নদী এবং দক্ষিণ পাশ দিয়ে বয়ে গেছে লৌহজং নদী।
১৪ টি ইউনিয়ন এবং ১টি পৌরসভা (মির্জাপুর নিয়ে মির্জাপুর উপজেলা গঠিত।
১৯৮২ সালে বাংলাদেশের প্রথম ‘‘ উন্নীত থানা ’’ হিসেবে তৎকালীন রাষ্ট্রপ্রধান এটি উদ্বোধন করেন।
১২২
মির্জাপুর শিক্ষার দিক দিয়ে শুধু টাংগাইল নয় বাংলাদেশের অন্যতম উপজেলা।
এই উপজেলার সাক্ষরতার হার ১৫% ও শিক্ষার হার ১০%।
শিক্ষা প্রতিষ্ঠানসমূহ - বানিয়ারা উচ্চ বিদ্যালয়, মসদই উচ্চ বিদ্যালয়, মির্জাপুর এস.কে পাইলট উচ্চ বিদ্যালয়, মৈশামূড়া বসন্ত কুমারী উচ্চ বিদ্যালয়, বন্দ্য কাওয়ালজানী খাদেম আলী উচ্চ বিদ্যালয় আরও অনেক ।
গত দুই দশক ধরে মির্জাপুর উপজেলার গোড়াই ইউনিয়নে বেশ কিছু ভারি শিল্প কারখানা গড়ে উঠেছে।☞মির্জাপুর রেলওয়ে ষ্টেশন
☞কুমুদিনী
☞লৌহজং নদী
সখিপুর উপজেলা
সখিপুর উপজেলা বাংলাদেশের টাঙ্গাইল জেলার একটি প্রশাসনিক এলাকা।
এই উপজেলার ভৌগলিক স্থানাক । এর উত্তরে ঘাটাইল উপজেলা, দক্ষিণে মির্জাপুর ও গাজীপুরের কালিয়াকৈর উপজেলা, পূর্বে ময়মনসিংহের ভালুকা উপজেলা এবং পশ্চিমে কালিহাতি ও বাসাইল উপজেলা অবস্থিত।
সখিপুর উপজেলায় রয়েছে ১টি পৌরসভা এবং ০৮ টি ইউনিয়ন; এগুলো হলোঃ
২০১১ সনের আদমশুমারী তথ্য অনুযায়ী সখিপুর উপজেলার জনতাত্ত্বিক পরিসংখ্যান নিম্নরূপঃ
এখানকার উল্লেখযোগ্য শিক্ষা প্রতিষ্ঠানের মধ্যে রয়েছেঃ
নবাবগঞ্জ উপজেলা, ঢাকা
নবাবগঞ্জ বাংলাদেশের ঢাকা জেলার অন্তর্গত একটি উপজেলা।
নবাবগঞ্জ উপজেলা, এটি ঢাকা জেলার অন্তর্গত একটি উপজেলা । এই উপজেলার উপর দিয়ে বয়ে গেছে ইছামতি নদী । এর পশ্চিমে মানিকগঞ্জের হরিরামপুর, দক্ষিণে ঢাকার দোহার, পূর্বে মুন্সীগঞ্জের সিরাজদিখান ও শ্রীনগর উপজেলা এবং উত্তরে মানিকগঞ্জের সিঙ্গাইর উপজেলা অবস্থিত ।
★১৪ টি ইউনিয়ন,
★১২৬ টি ওয়ার্ড,
★নবাবগঞ্জ পুলিশ স্টেশন/থানা,
★উপজেলা পরিষদ,
★উপজেলা স্বাস্থ্য কমপ্লেক্স,
★উপজেলা প্রাণী সম্পদ বিভাগ,
★উপজেলা নির্বাচন কমিশন কার্যালয়,
★উপজেলা ভূমি রেজিস্ট্রেশন কার্যালয়,
★অফিসার্স ক্লাব,
★ইত্যাদি।
১৪টি ইউনিয়নের নাম নিম্নরূপ:
শিক্ষার হার: গড় হার ৫৪.৪%; পুরুষ ৫৬.৪%, মহিলা ৫২.৬%।
শিক্ষা প্রতিষ্ঠান:
কলেজ ৭, মাধ্যমিক বিদ্যালয় ৩৪, প্রাথমিক বিদ্যালয় ১০৯, কমিউনিটি বিদ্যালয় ১৩, মাদ্রাসা ৪। উল্লেখযোগ্য শিক্ষা প্রতিষ্ঠান: বান্দুরা হলিক্রস হাইস্কুল (১৯১২), চুড়াইন তারিনী বামা উচ্চ বিদ্যালয় (১৯২৩), মেলেং উচ্চ বিদ্যাল, ডিগনারা সরকারি প্রাথমিক বিদ্যালয় ।
সন্তু লারমা
সন্তু লারমার জন্ম ১৯৪৪ সালের ১৪ ফেব্রুয়ারি রাঙামাটি জেলার মহাপুরম এলাকায়। তাঁর পিতার নাম চিত্তকিশোর চাকমা, মাতা সুভাষিণী দেওয়ান।
তিনি অষ্টম শ্রেণী পর্যন্ত মহাপুরম জুনিয়র হাই স্কুলে পড়েন। ১৯৫৯ সালে রাঙামাটি সরকারি উচ্চবিদ্যালয় থেকে ম্যাট্রিক পাস করেন। এরপর চট্টগ্রামের স্যার আশুতোষ কলেজ থেকে আই এ এবং কুমিল্লা ভিক্টোরিয়া কলেজ থেকে বি এ পাস করেন। ১৯৬৫ সালে ঢাকা বিশ্ববিদ্যালয় থেকে বাংলায় এম এ পাস করেন।
১৯৬০ সালে কাপ্তাই বাঁধের পানিতে মহাপুরম এলাকা ডুবে যাওয়ায় সন্তু লারমাদের পরিবার খাগড়াছড়ির পানছড়িতে আবাস গড়ে তোলেন। এদিকে বাঁধের প্রকল্প গ্রহণের সময় প্রতিশ্রুত পুনর্বাসন ব্যবস্থা না পাওয়ায় স্থানীয় মানুষের মাঝে ক্ষোভ সৃষ্টি হয়। ১৯৬৩ সালে পার্বত্য চট্টগ্রামকে যে পূর্বে উপজাতি এলাকা ঘোষণা দেয়া হয়েছিল তা বাতিল করা হয়, স্পেশাল স্ট্যাটাস বাতিল করা হয়। এতে অসন্তোষ আরো বাড়ে। এসময় নিজেদের অধিকার আদায়ের জন্য নেতৃত্ব গড়ে তোলার প্রয়োজনীয়তা বোধ করেন সন্তু লারমা। পূর্বে গঠিত পাহাড়ি ছাত্র সমিতির কাজ জোরদার করা হয়। এদিকে ঢাকা বিশ্ববিদ্যালয়ে পড়ার সময় সন্তু লারমা বামপন্থী রাজনীতিতে জড়িত হন। বিশ্ববিদ্যালয়ের পড়াশোনা শেষ করে তিনি খাগড়াছড়ি জেলার মহালছড়ি থানার একটি স্কুলে শিক্ষকতা শুরু করেন। ১৯৬৬ সালে জনগণকে রাজনৈতিকভাবে সচেতন করার জন্য 'পার্বত্য চট্টগ্রাম ওয়েলফেয়ার এসোসিয়েশন' গঠনে তিনি ভূমিকা রাখেন।
১৯৭২ সালে গঠিত পার্বত্য চট্টগ্রাম জনসংহতি সমিতির প্রতিষ্ঠাতা সদস্য ছিলেন সন্তু লারমা। তাঁর ভাই মানবেন্দ্র নারায়ণ লারমা ছিলেন এর সাধারণ সম্পাদক। নিয়মতান্ত্রিকভাবে দাবী আদায় সম্ভব হবে না মনে করে ১৯৭৩ সালে তাঁরা সংগঠনের সামরিক শাখা শান্তিবাহিনী গঠন করেন এবং সশস্ত্র সংগ্রাম করার সিদ্ধান্ত নেন। ১৯৭৫ সালে সন্তু লারমা আত্মগোপনে যান। সেই বছরের ২৬ অক্টোবর তিনি গ্রেপ্তার হন। ১৯৮০ সালে ছাড়া পান। ১৯৮১-তে একবার গ্রেপ্তার হয়ে মুক্ত হওয়ার পর আবার তিনি আত্মগোপন করেন। এদিকে এসময় সংগঠনের মধ্যে অভ্যন্তরীণ কোন্দল সৃষ্টি হয়। প্রাথমিকভাবে সমঝোতা হলেও ১৯৮২ সালে অপর গ্রুপের আক্রমণে নিহত হন মানবেন্দ্র লারমা ও আরো আটজন। সন্তু লারমা দল পুনর্গঠনের কাজ শুরু করেন। তিনি ভারপ্রাপ্ত সভাপতি নির্বাচিত হন। অন্য গ্রুপটি পিছু হটতে থাকে, ১৯৮৫ সালের মে মাসে তারা আত্মসমর্পণ করে। সে বছর অনুষ্ঠিত সংগঠনের জাতীয় সম্মেলনে কেন্দ্রীয় কমিটি গঠিত হয়, যার সভাপতি নির্বাচিত হন সন্তু লারমা। সম্মেলনে সিদ্ধান্ত নেয়া হয় সংগ্রামের পাশাপাশি সরকারের সাথে সংলাপের প্রক্রিয়া অব্যাহত রাখা হবে।
সরকারের সাথে বিভিন্ন সময় মোট ২৬টি বৈঠক অনুষ্ঠিত হয়। অবশেষে উভয় পক্ষ কিছুটা নমনীয় হলে ১৯৯৭ সালের ২ ডিসেম্বর পার্বত্য চট্টগ্রাম শান্তি চুক্তি স্বাক্ষরিত হয়। চুক্তি বাস্তবায়ন প্রক্রিয়া এখনো সমাপ্ত হয়নি। এজন্য সন্তু লারমা এখনো কাজ করে যাচ্ছেন।
দৈনিক প্রথম আলোর সম্পাদক মতিউর রহমান গৃহীত সন্তু লারমার সাক্ষাৎকার - প্রথম আলো ঈদসংখ্যা অক্টোবর ২০০৫-এ প্রকাশিত।
টাঙ্গাইল সদর উপজেলা
টাঙ্গাইল সদর উপজেলা বাংলাদেশের টাঙ্গাইল জেলার অন্তর্গত একটি প্রশাসনিক এলাকা।
এই উপজেলার স্থানাঙ্ক । এর উত্তরে কালিহাতি উপজেলা, পূর্বে বাসাইল ও সখিপুর উপজেলা, দক্ষিণে দেলদুয়ার ও নাগরপুর উপজেলা এবং পশ্চিমে সিরাজগঞ্জ জেলা অবস্থিত।
টাঙ্গাইল জেলার প্রধান পৌর এলাকা টাঙ্গাইল শহর এই উপজেলার অন্তর্গত। এছাড়া এই উপজেলায় আরও ১২ টি ইউনিয়ন রয়েছে।
বাহুবল উপজেলা
বাহুবল উপজেলা বাংলাদেশের হবিগঞ্জ জেলার একটি প্রশাসনিক এলাকা।
বাহুবল উপজেলার উত্তরে নবীগঞ্জ উপজেলা, দক্ষিণে চুনারুঘাট উপজেলা, পূর্বে মৌলভীবাজার জেলার শ্রীমঙ্গল উপজেলা এবং পশ্চিমে হবিগঞ্জ সদর উপজেলা।
প্রশাসন বাহুবল থানা গঠিত হয় ১৯২১ সালে। বর্তমানে এটি উপজেলা।
জনশ্রুতি এবং প্রাচীন লোকদের নিকট থেকে প্রাপ্ত তথ্য ও বিভিন্ন সময়ে প্রকাশিত পত্র-পত্রিকা হতে জানা যায় প্রাচীনকালে কুদরত মাল নামক জনৈক পালোয়ান বাহুবল এলাকায় বাস করতেন। মৌলভীবাজার জেলার দক্ষিণ বাগ থেকে পলোয়ান এসে ছিলেন কুদরত মালের সংগে মল্ল যুদ্ধ করতে। দুই পালোয়ানের মধ্যে দীর্ঘক্ষণ মলল যুদ্ধের পর কুদরত মাল বিজয়ী হয়ে বীর দর্পে বলেছিলেন ‘‘বাহুকা বল দেখ বেটা’’ এ ঘটনাটি একটি প্রবাদ প্রবচনে প্রকাশ করা হয়েছে। ‘‘দক্ষিণ বাগ থেকে আইলো মাল মিরমিরাইয়া চায়, কুদরত মালের ঘুষি খাইয়া গড়াগড়ি বায়’’। কিংবদন্তীর মল্ল যুদ্ধে ‘‘দেখ বাহুকাবল’’ থেকে বাহুবল নাম হয়েছে বলে অনেকে মনে করেন।
আবার শত বর্ষের প্রাচীন লোকদের মুখ থেকে শুনা যায় এক কালে অত্র এলাকার লোকজন ছিল খুবই শক্তিশালী ও বীরযোদ্ধা। তখনকার কেউ কোনরূপ ধারালো অস্ত্র ব্যবহার করত না বা ধারালো অস্ত্রের ব্যবহার ছিল না। মারামারিতে ৩/৪ হাত লম্বা বড় একটি বাঁশের টুকরাই লাঠি হিসাবে ব্যবহার করা হতো। সে বাঁশের লাঠি যার হাত থেকে পরে যেত বা ভেঙে যেত সে হত পরাজিত। তার উপর আর কেউ আঘাত করত না। এছাড়া পাহাড়ের হিংস্র বাঘের সঙ্গে অনেক সময় মানুষের হাতাহাতি যুদ্ধ হত। বাঘের হাত থেকে হরিণ ছিনিয়ে আনতেও লোকজন মোটেও ভয় পেত না। তাই এলাকার নির্ভীক মানুষের সাহসিকতা ও বীরত্বের পরিচয় হিসাবে ‘‘বাহুবল’’ নামের উদ্ভব হয়েছে বলেও ধারণা করা হয়।
জলাশয় কোরাংগী, খোয়াই ও বরাক নদী উল্লেখযোগ্য।
ফুটবল, ক্রিকেট, গাপলা, লুডু।
এই উপজেলার ইউনিয়ন সমূহ:-
২০১১ সালের আদমশুমারী অনুযায়ী ১,৯৭,৯৯৭ জন; এর মধ্যে পুরুষ ৯৮,১০১ জন এবং মহিলা ৯৯,৮৯৬ জন। এ উপজেলায় খাসিয়া, টিপরা, মণিপুরি প্রভৃতি আদিবাসী জনগোষ্ঠীর বসবাস রয়েছে।
চুনারুঘাট উপজেলা
চুনারুঘাট উপজেলা বাংলাদেশের হবিগঞ্জ জেলার একটি প্রশাসনিক এলাকা।
এই উপজেলার দক্ষিণে ভারত ও হবিগঞ্জের মাধবপুর উপজেলা, উত্তরে হবিগঞ্জ সদর উপজেলা ও বাহুবল উপজেলা , পূর্বে ভারত ও মৌলভী বাজার জেলার শ্রীমঙ্গল উপজেলা এবং পশ্চিমে মাধবপুর উপজেলা।
অতি প্রাচীনকালে (খোয়াই) নদীপথে প্রচুর চুনা পাথর আসত। ব্যবসায়ীগণ এখানে এসে চুনা পাথর ক্রয় বিক্রয় করতেন। প্রথমে লোকে বলত চুনা পাথরের ঘাট, পরে এটি হয়ে যায় ঐতিহ্যবাহী জনপদ চুনারুঘাট।
চুনারুঘাট উপজেলার ইউনিয়নগুলো হচ্ছে -
এই উপজেলার মোট জনসংখ্যা ২,৬৭,০২০ জন (প্রায়), এর মধ্যে পুরুষ ১,৩৫,১২০ জন এবং মহিলা ১,৩১,৯০০ জন। জনসংখ্যার ঘনত্ব প্রায় ৪৭২ জন/ বর্গকিমি।
শিক্ষার হার ৪৮%
নবীগঞ্জ উপজেলা
নবীগঞ্জ উপজেলা বাংলাদেশের হবিগঞ্জ জেলার একটি প্রশাসনিক এলাকা।
২৪°২৫´ থেকে ২৪°৪১´ উত্তর অক্ষাংশ এবং ৯১°২৪´ থেকে ৯১°৪০´ পূর্ব দ্রাঘিমাংশে অবস্থিত এই উপজেলাটির উত্তরে সুনামগঞ্জ জেলার দিরাই ও জগন্নাথপুর উপজেলা, দক্ষিণে হবিগঞ্জ সদর ও বাহুবল উপজেলা, পূর্বে মৌলভীবাজার জেলার মৌলভীবাজার সদর ও শ্রীমঙ্গল এবং সিলেটের বালাগঞ্জ উপজেলা এবং পশ্চিমে বানিয়াচং উপজেলা।
১৭৫৭ খ্রিষ্টাব্দে পলাশী বিপর্যয়ের ৮ বছর পর ১৭৬৫ খ্রিষ্টাব্দে ব্রিটিশ ইস্ট ইন্ডিয়া কোম্পানি বাংলা, বিহার ও উড়িষ্যার দেওয়ানী সনদ লাভ করে। এবছরই সিলেট ব্রিটিশ শাসনের অধীনে আসে। ১৮৮৪ খ্রিষ্টাব্দ পর্যন্ত সিলেট ছিল ঢাকা বিভাগের অধীনে। ১৯০৫ খ্রিষ্টাব্দে বাংলাকে ভাগ করে পূর্ববঙ্গ ও আসাম প্রদেশ সৃষ্টি করা হলে সিলেটকে চট্টগ্রাম বিভাগের অন্তর্ভুক্ত করা হয়। ১৯৪৭ সালের ১৩ই আগস্ট পাকিস্তান প্রতিষ্ঠার পূর্বদিন পর্যন্ত সিলেট আসামের একটি জেলা হিসেবে গণ্য ছিল। অর্থাৎ এই সময়ে নবীগঞ্জ আসাম প্রদেশের একটি জেলা হিসেবে সিলেটের অন্তর্ভুক্ত ছিল। ১৯৪৭ সালের ১৪ই আগস্ট ব্রিটিশের কবল থেকে মুক্ত হয়ে একটি স্বাধীন সার্বভৌম পাকিস্তান কায়েম হলে সিলেট তদানীন্তন পূর্ব পাকিস্তানের একটি জেলায় পরিণত হয়। তখন সিলেটকে পুনরায় চট্টগ্রাম বিভাগের অন্তর্ভুক্ত করা হলে নবীগঞ্জকে চট্টগ্রাম বিভাগে ন্যস্ত করা হয়। ১৯৮৪ সালে সাবেক সেনাশাসক (রাষ্ট্রপতি) হুসেইন মুহাম্মদ এরশাদ প্রশাসনিক বিকেন্দ্রীকরণের অংশ হিসেবে মহকুমাগুলোকে জেলায় পরিণত করলে সিলেট জেলাকে ৪টি জেলায় বিভক্ত করা হয়। যথা- সিলেট, সুনামগঞ্জ, মৌলভীবাজার ও হবিগঞ্জ। ১৯৯৪ সালে তৎকালীন প্রধানমন্ত্রী বেগম খালেদা জিয়া কর্তৃক উপরিউক্ত ৪টি জেলার সমন্নয়ে বাংলাদেশের ৬ষ্ঠ বিভাগ হিসেবে সিলেট বিভাগ ঘোষণা করেন। ১৯৯৫ সালের ১লা আগস্ট আনুষ্ঠানিকভাবে সিলেট বিভাগের কার্যক্রম শুরু হয়।
রাজস্ব জেলা নবীগঞ্জ ও এর আওতাধীন পরগনা সমূহ:
জন উইলস এর আমলে ১০ টি রাজস্ব জেলার মধ্যে নবীগঞ্জ ছিল ১টি অন্যতম রাজস্ব জিলা এবং এর অধীনস্থ ছিল মোট ১৬ টি পরগনা। এগুলো হচ্ছে-
ঐতিহাসিক ইলিশা খাল, বরাক নদী, বিবিয়ানা নদী।
বাংলা, সিলেটি (ꠍꠤꠟꠐꠤ)।
বাংলা নববর্ষ, ঈদুল ফিতর, ঈদুল আজহা, দুর্গা পূজা, কালী পূজা, সরস্বতী পূজা ইত্যাদি।
ফুটবল, ক্রিকেট, দাবা এবং গাপলা।
নবীগঞ্জ উপজেলায় ১টি সরকারী কলেজ ও ১টা সরকারী উচ্চ বিদ্যালয় রয়েছে। এছাড়া অসংখ্য বেসরকারি কলেজ ও উচ্চ বিদ্যালয় রয়েছে।
নবীগঞ্জ উপজেলায় ১৩ টি ইউনিয়ন-১ নং বড়ভাকৈর (পশ্চিম),২ নং বড়ভাকৈর (পূর্ব),৩ নং ইনাতগঞ্জ,৪ নং দীঘলবাক,৫ নং আউশকান্দি,৬ নং কুর্শি,৭ নং করগাঁও,৮ নং নবীগঞ্জ সদর,৯ নং বাউসা,১০ নং দেবপাড়া,১১ নং গজনাইপুর,১২ নং কালিয়ারভাঙ্গা ও১৩ নং পানিউমদা।
এছাড়া একটি পৌরসভা ও একটি থানা রয়েছে।
জনসংখ্যা- ২৮৫০৪০ জন, জনসংখ্যার ঘনত্ব- ৬৪৮।
মাধবপুর উপজেলা
মাধবপুর উপজেলা বাংলাদেশের হবিগঞ্জ জেলার একটি প্রশাসনিক এলাকা। সোনাই নদীর তীরে অবস্থিত মাধবপুর উপজেলাটি মুক্তিযুদ্ধের অন্যতম পীঠস্থান; এখানেই স্বাধীনতা যুদ্ধের সাংগঠনিক কাঠামো সম্পর্কিত প্রথম বৈঠকটি অনুষ্ঠিত হয় এবং এর ফলশ্রুতিতে সমগ্র বাংলাদেশকে ১১টি সেক্টর ও ৩টি ব্রিগেড ফোর্সে বিভক্ত করে সূচিত হয় আনুষ্ঠানিক প্রতিরোধ যুদ্ধের।
সিলেট বিভাগের হবিগঞ্জ জেলা সদর হতে ৪৯ কিলোমিটার দূরত্বে অবস্থিত মাধবপুর উপজেলাটির আয়তন ২৯৫ বর্গ কিলোমিটার; যার উত্তরে হবিগঞ্জ সদর ও লাখাই উপজেলা, দক্ষিণে ব্রাহ্মণবাড়ীয়া সদর উপজেলা ও ভারতের ত্রিপুরা রাজ্য, পূর্বে চুনারুঘাট উপজেলা ও ভারতের ত্রিপুরা রাজ্য এবং পশ্চিমে ব্রাহ্মণবাড়ীয়া সদর ও নাসিরনগর উপজেলা অবস্থিত। মাধবপুর উপজেলার ভৌগোলিক অবস্থান ২৪°১০২৮’ উত্তর অক্ষাংশ এবং ৯১°২৯১৭’ পূর্ব দ্রাঘিমাংশের মধ্যে। সোনাই ও বোয়ালিয়া - এই উপজেলার প্রধান দুটি নদী।
১৮০৪ সালে প্রথম মাধবপুর থানা প্রতিষ্ঠিত হয় এবং মাধবপুর থানা থেকে ১৯৮৩ সালের ১ আগষ্ট তারিখে উপজেলায় উন্নীত হয়।
তেলিয়াপাড়ার যুদ্ধ -
৪ এপ্রিল, ১৯৭১ বাংলাদেশের স্বাধীনতা যুদ্ধের উধ্বতন সেনা কর্মকর্তারা তেলিয়াপাড়ায় ২য় ইষ্ট বেঙ্গলের সদরদপ্তরে সমবেত হন। চা বাগান পরিবেষ্টিত পাহাড়ী এ অঞ্চলে জেনারেল এম এ জি ওসমানী, লে: কর্ণেল আব্দুর রব, লে: কর্ণেল সালাউদ্দিন মোহাম্মদ রেজা, মেজর কাজী নুরুজ্জামান , মেজর খালেদ মোশাররফ, মেজর নুরুল ইসলাম,
মেজর শাফায়াত জামিল , মেজর মইনুল হোসাইন চৌধুরীসহ অনেকেই সেখানে উপস্থিত ছিলেন সেদিন। সেদিনের সভায় চারজন সিনিয়র অফিসারকে যুদ্ধকালীন কর্মক্ষেত্র ভাগ করে দেয়া হয়; সিলেট-বাহ্মণবাড়ীয়া এলাকায় মেজর শফিউল্লা, কুমিল্লা-নোয়াখালী এলাকায় মেজর খালেদ মোশাররফ, চট্টগ্রাম-পার্বত্য চট্টগ্রাম এলাকায় মেজর জিয়াউর রহমান এবং কুষ্টিয়া-যশোর এলাকায় মেজর আবু ওসমান চৌধুরীকে যুদ্ধ পরিচালনার জন্য দায়িত্ব প্রদান করা হয়। এই সভাতেই মুক্তিবাহিনী সাংগঠনিক ভাবে পরিপুষ্ট হয়ে উঠে এবং জেনারেল এম এ জি ওসমানীর নেতৃত্ব গ্রহণ করা হয়।
মাধবপুর উপজেলাটি সোনাই নদীর তীরে অবস্থিত। এছাড়াও রয়েছে বোয়ালিয়া নদী।
উরিস্সাা,দেসুয়ালি, বিহারি,ভুজপুরি
১৮১টি মৌজা ও ২৮৮টি গ্রাম নিয়ে গঠিত মাধবপুর উপজেলায় ১টি পৌরসভা ও ১১টি ইউনিয়ন রয়েছে; http://madhabpur.habiganj.gov.bd/site/page/3b55be72-0757-11e7-a6c5-286ed488c766/%E0%A6%87%E0%A6%89%E0%A6%A8%E0%A6%BF%E0%A6%AF%E0%A6%BC%E0%A6%A8%20%E0%A6%B8%E0%A6%AE%E0%A7%82%E0%A6%B9
এগুলো হলোঃ
হবিগঞ্জ-৪ নির্বাচনী এলাকার অন্তর্ভুক্ত মাধবপুর উপজেলা।
২০১১ সালের আদমশুমারী অনুসারে এই উপজেলায় বার্ষিক জনসংখ্যা বৃদ্ধির হার ১.৫৬% এবং মোট জনসংখ্যা ৩,১৯,০১৬ জন (প্রায়); যার মধ্যে ১,৫৫,৮৮২ জন পুরুষ এবং ১,৬৩,১৩৪ জন নারী। এখানে প্রতি বর্গ কিলোমিটারে ১,০৮৪ জন লোকের বাস; যারা মোট ৬২,৩০০ টি খানাতে বসবাস করেন। মাধবপুরে মোট ভোটার সংখ্যা ১,৮৭,২৫৫ জন; যার মধ্যে ৯২,৬৫৯ জন পুরুষ এবং ৯৪,৫৯৬ জন মহিলা ভোটার।
এখানে ইসলাম ও হিন্দু ধর্মের মানুষ বসবাস করে। এছাড়াও এখানে রয়েছে চা-জনগোষ্ঠী ও বাউল সম্প্রদায়।এখানে শিক্ষার গড় হার ৪০%; পুরুষদের মধ্যে সাক্ষরতার হার ৪২% এবং মহিলাদের মধ্যে ৩৮%।
এখানে রয়েছেঃ
হবিগঞ্জ সদর উপজেলা
হবিগঞ্জ সদর উপজেলা বাংলাদেশের হবিগঞ্জ জেলার একটি প্রশাসনিক এলাকা।
হবিগঞ্জ সদর উপজেলার উত্তরে বানিয়াচং উপজেলা ও নবীগঞ্জ উপজেলা, দক্ষিণে চুনারুঘাট উপজেলা ও মাধবপুর উপজেলা, পূর্বে বাহুবল উপজেলা এবং পশ্চিমে লাখাই উপজেলা অবস্থিত।২,৭৫,০৭৪ জন (২০০১ সালের আদমশুমারী অনুযায়ী), পুরুষ ১,৪০,৯৫১ জন, মহিলা ১,৩৪,১২৩ জন, লোক সংখ্যার ঘনত্ব ১০৮৪/ব.কি.মি., মোট ভোটার সংখ্যা ১,৯৬৬২০ পুরুষ ভোটার সংখ্যা ৯৮,২২৬, মহিলা ভোটার সংখ্যা ৯৮,৩৯৪।
চোরি চোরি চুপকে চুপকে
চোরি চোরি চুপকে চুপকে একটি হিন্দি চলচ্চিত্র। এটি ২০০১ সালের মার্চ ৯ তারিখে মুক্তি পায়।
সালমান খান, রানী মুখার্জী, প্রীতি জিন্তা, জনি লিভার, অমরিশ পুরি, ফরিদা জালাল
সূচকীয় বিন্যাস
সূচকীয় বিন্যাস একটি অবিচ্ছিন্ন সম্ভাবনা বিন্যাস। সাধারণত একই গড়-হারে ঘটছে এমন ঘটনাসমূহের মধ্যবর্তী সময়কে এই বিন্যাসে মডেল করা হয়।
সূচকীয় বিন্যাসের সম্ভাবনা ঘনত্ব ফাংশন হল -
যেখানে λ > 0 বিন্যাসটির একটি পরামিতি, সাধারণত সংশ্লিষ্ট হার নির্দেশ করে। বিন্যাস ব্যবধি [0,∞)। দৈব চলক "X" সূচকীয়ভাবে বিন্যস্ত হলে, আমরা লিখি "X" ~ Exponential(λ)।
সূচকীয় বিন্যাসের স্কেল পরামিতি μ = 1/λ।
এর ক্রমযোজিত বিন্যাস ফাংশন হল -
সূচকীয় বিন্যাসের একটি বহুল প্রচলিত বিকল্প বর্ণনায় সম্ভাবনা ঘনত্ব ফাংশনকে প্রকাশ করা হয় এভাবে -
এখানে স্কেল পরামিতি সরাসরি μ = β।
নেলি ফুরটাডো
নেলি কিম ফুরটাডো (জন্ম ডিসেম্বর ২ ১৯৭৮) একজন পর্তুগিজ বংশোদ্ভূত কানাডীয় কণ্ঠশিল্পী, গীতিকার, যন্ত্রশিল্পী ও সঙ্গীত প্রযোজক।
২০০০ সালে হোয়া, নেলি! (Whoa, Nelly!) এলবাম দিয়ে যাত্রা শুরু করেন। এই এলবামের "I'm Like a Bird" গানের জন্য তিনি গ্রামি পুরস্কার জেতেন। মা হওয়ার পর ২০০৩ সালে তিনি ফোকলোর এলবাম প্রকাশ করেন যা বানিজ্যিকভাবে তেমন সফলতা পায় নি। ২০০৬ সালে তিনি আবার আলোচনার শীর্ষে উঠে আসেন লুজ এলবামের জন্য। এই এলবামের "Promiscuous", "Maneater", "Say It Right" ও "All Good Things (Come to an End)" গানগুলি বিলবোর্ডের শীর্ষে অবস্থান করে। সারাবিশ্বে এলবামটির প্রায় পনের মিলিয়ন কপি বিক্রি হয়।
গানের সাথে বিভিন্ন বাদ্যযন্ত্রে ও শব্দের ব্যবহার নিয়ে তিনি নানা পরীক্ষা নিরীক্ষা করেন। তার গানের ধরন ও গান গাওয়ার ভঙ্গিমা সাধারণের থেকে একটু আলাদা। তার এ বৈচিত্রতা সঙ্গীত অঙ্গনে ভিন্ন স্বাদের জন্ম দিয়েছে ও বিভিন্ন সংস্কৃতিতে প্রভাব ফেলেছে।
নেলির জন্ম হয় ব্রিটিশ কলম্বিয়ার ভিক্টোরিয়া অঞ্চলে। তার পূর্ব-পুরুষ ছিলেন পর্তুগীজ বংশোদ্ভূত। তার পিতা অ্যান্টোনিও জোসে ফুরটাডো এবং মা মারিয়া ম্যানুয়েলা। সোভিয়েত জিমন্যাস্ট নেলি কিম এরা নামানুসারে তার নাম রাখা হয়। বাড়ীতে রোমান ক্যাথলিক হিসেবে বেড়ে ওঠা নেলি জনসম্মুখে তার জীবনের প্রথম গান গেয়েছিলেন একটি চার্চে পর্তুগাল দিবস উপলক্ষে তার মায়ের সাথে দ্বৈত সঙ্গীতের মাধ্যমে। এসময় তার বয়স ছিল চার বছর। নয় বছর বয়সে তিনি বাদ্যযন্ত্র বাজানো শুরু করেন। তিনি এসময় ট্রমবোন, উকেলিলি বাজাতেন। পরে তিনি গিটার এবং কি-বোর্ড বাজানো শিখেন। বারো বছর বয়সে তিনি গান রচনা শুরু করেন এবং টিন-এজার হিসেবে একটি পর্তুগিজ ব্যান্ডের হয়ে মঞ্চ-সঙ্গীতে অংশ নেন।
নেলি তার কাজের পিছনে পরিবারের প্রেরণার কথা উল্লেখ করে থাকেন। তিনি আটটি গ্রীষ্মে তার মায়ের সাথে চেম্বারমেইড হিসেবে কাজ করেন, যিনি ছিলেন ভিক্টোরিয়ার একজন গৃহপরিচারিকা। তিনি বলেন শ্রমিক শ্রেণীর জীবন যাপনের ফলে তিনি তার ক্যারিয়ারকে উতিবাচক দিকে প্রবাহিত করেছেন।
প্রথম যে সঙ্গীতজ্ঞের সাথে নেলির পরিচয় হয় তারা ছিলেন আন্ডারগ্রাউন্ড র‌্যাপার ও ডিস্ক জকি (ডিজে)। ১১ গ্রেডে পরার সময় তিনি টরেন্টোতে বেড়াতে আসেন। এখানে হিপ হপ ব্যান্ড গ্রুপ ক্রেজি চিজ এর সদস্য টালিস নিউকির্ক এর সাথে তার দেখা হয়। ১৯৯৬ সালে তাদের প্রকাশিত অ্যালবাম "জয়েন দ্য র‌্যাঙ্কস" ("Join the Ranks") এর "ওয়েটিং ফর দ্য সিক্রেটস" ("Waitin' 4 the Streets") গানে তিনি কন্ঠ দেন। ১৯৯৬ সালে মাউন্ট ডগলাস সেকেন্ডারি স্কুল থেকে স্নাতক ডিগ্রি অর্জনের পর তিনি টরোন্টোতে বসবাস করতে শুরু করেন। পরের বছর তিনি নিউকির্কের সাথে নেলস্টার নামে একটি ট্রিপ হপ দল গঠন করেন। শেষ পর্যন্ত নেলি অনুভব করেন ট্রিপ-হপ ধাঁচের সঙ্গীতে তিনি মানানসই নন এবং এই ধারায় তার ব্যক্তিত্বের প্রকাশ ঘটেনি। তিনি মনে করেন এই ধারায় তিনি তার গানের কন্ঠের ক্ষমতার প্রকাশ করতে পারবেন না। তিনি এই দল ছেড়ে দেন এবং বাড়ীতে ফেরত যাওয়ার পরিকল্পনা করেন।